הסכם לביצוע עבודות לאספקה והתקנת דיזל גנרטור לגיבוי אספקת החשמל למט"ש כפר סבא – הוד השרון

**שנערך ונחתם ביום \_\_\_\_\_\_\_\_\_\_ חודש \_\_\_\_\_\_\_ שנה 2025**

**בין :1. פלגי שרון מיסודן של עיריית כפר סבא והמועצה המקומית כוכב יאיר צור – יגאל בע"מ** (להלן: "**פלגי שרון**")

**ח.פ. 514558899**

מרחוב התע"ש 11

כפר סבא

**2. מיה (תשתיות המים של הוד השרון) בע"מ**

**ח.פ. 514384577**

מרחוב הנגר 8

הוד השרון

(להלן, יחד: **"החברה"**)

**מצד אחד**

**לבין:** \_\_\_\_\_\_\_\_\_\_\_\_\_\_\_\_\_\_\_\_\_\_

ח.צ./ח.פ/ת.ז \_\_\_\_\_\_\_\_\_\_\_\_\_\_\_\_\_\_\_\_\_

כתובת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

טל': \_\_\_\_\_\_\_\_\_\_\_; פקס: \_\_\_\_\_\_\_\_\_\_\_

דואר אלקטרוני:\_\_\_\_\_\_\_\_\_\_\_\_\_\_\_\_\_\_\_

ע"י מורשי החתימה מטעמו:

שם \_\_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_

שם \_\_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_

(להלן **"הקבלן"**)

**מצד שני**

**הואיל:** והחברה פרסמה מכרז פומבי שמספרו 04/2025 לביצוע עבודות לאספקה והתקנת דיזל גנרטור לגיבוי אספקת החשמל למט"ש כפר סבא – הוד השרון כמפורט **בנספח א'1 – א'2** להסכם זה;

**והואיל:** והקבלן אחרי עיון ובחינה זהירה של מסמכי המכרז לרבות ההסכם על כל נספחיו הגיש לחברה הצעה לבצע את העבודות נשוא המכרז בהתאם לתנאי הסכם זה;

**והואיל:** והקבלן זכה במכרז האמור;

**אי לכך הותנה והוסכם בין הצדדים כדלקמן :**

1. הסכם זה כולל:

1.1 פרק מבוא;

1.2 חלק א' – תנאים מיוחדים להתקשרות והנספחים לו;

1.3. חלק ב' – תנאים כלליים להתקשרות והנספחים לו;

1.4 נספחי ההסכם המפורטים להלן:

**נספח א'1** -הצעת המשתתף וכתב כמויות;

**נספח א'2** - מפרט טכני מיוחד;

**נספח א'3** - נוסח כתב ערבות הסכם – ביצוע/טיב/בדק;

**נספח א'4** – נספח תשלומים;

**נספח ב'1** (א') – תנאים כלליים לביטוח;

**נספח ב'1** (ב') – אישור על קיום ביטוחים;

**נספח ב'1** (ג') – הצהרת פטור מאחריות;

**נספח ב'1** (ד') – עבודות בחום;

**נספח ב'2** - הוראות בטיחות;

**נספח ג'** - מסמך ההוראות למשתתפים, לרבות נספחיו;

**נספח ד'** - תשובות לשאלות הבהרה, ככל שנמסרו;

**נספח ה'** - נספח שינויים למכרז, ככל שנמסרו;

1. סדר עדיפות בין מסמכים לעניין ביצוע העבודות - אירעה סתירה בין סעיפי ההסכם לבין הנספחים המצוינים לעיל לעניין ביצוע העבודות ו/או בין הוראות הנספחים המצורפים להסכם בינם לבין עצמם, יפנה הקבלן לקבלת הנחיות מהמנהל.

סדר עדיפות בין מסמכים לעניין התמורה – אירעה סתירה בין סעיפי ההסכם לבין הנספחים לעניין התמורה לה זכאי הקבלן, תגברנה הוראות ההסכם.

1. מובהר כי בכל מקום בהסכם זה בו מוקנית לחברה, כהגדרתה בהסכם זה, זכות כלשהי, תהיה זכות זו מוקנית לכל אחד מהתאגידים המרכיבים את החברה [פלגי שרון ומיה (תשתיות המים של הוד השרון) בע"מ], ביחד ולחוד. בנוסף, כל התחייבות של הקבלן כלפי החברה יראו בה כהתחייבות של הקבלן כלפי כל אחד מהתאגידים האמורים לעיל, ביחד ולחוד.

**חלק א' – תנאים מיוחדים להתקשרות**

**הגדרות**

1. בהסכם זה יוקנו למונחים הבאים ההגדרות שבצדן כמפורט להלן :

**"חשב"** מנהל הכספים בפלגי שרון ו/או מי שהוסמך/הוסמכו על ידו לעניין הסכם זה או חלקו.

**"המנהל"** מנכ"ל פלגי שרון ו/או מי שהוסמך/הוסמכו על ידו לעניין הסכם זה או חלק ממנו.

**"המפקח"** אדם המתמנה, מזמן לזמן, ע"י המנהל, לפקח על ביצוע העבודה או כל חלק ממנה;

**"העבודה"** מכלול המטלות המוטלות על הקבלן בהתאם ובקשר להסכם זה.

**"הקבלן"** לרבות נציגיו של הקבלן ומורשיו המוסמכים ולרבות כל קבלן משנה הפועל בשמו או בשבילו בביצוע העבודה;

**"מועד**

**התשלום"** לעניין פרק "אופן תשלום התמורה", תוך 45 ימים מהמועד המוגדר בפרק "אופן תשלום התמורה".

**"מסגרת הזמן**

**הכולל לביצוע**

**העבודה"**  שישה (6) חודשים מיום מתן צו התחלת עבודה.

**"צו התחלת**

**עבודה"** דרישה בכתב לביצוע העבודה, כמפורט בפרק "לוח זמנים".

**מהות ההסכם**

* 1. הקבלן יבצע עבודות לאספקה והתקנת דיזל גנרטור לגיבוי אספקת החשמל למט"ש כפר סבא – הוד השרון, עפ"י הוראות ההסכם ונספחיו, וכנגד התמורה לה יהיה זכאי כמפורט בפרק התמורה בהסכם ועפ"י הצעתו.
  2. מובהר כי לצורך העבודות נשוא מכרז זה הקבלן הינו קבלן ראשי, ולפיכך כל גורם אשר יעבוד בשטח העבודות (ככל שרלוונטי) הינו בתחום אחריותו של הקבלן ותחת פיקוחו.
  3. **אופציה לחברה – הזמנת גנרטור נוסף:**
     1. **הצדדים מסכימים כי העבודות כוללות אספקת והתקנת דיזל גנרטור אחד, ואילו לחברה הזכות, עפ"י שיקול דעתה הבלעדי, להזמין מהקבלן דיזל גנרטור נוסף, בהתאם למחירים בהם נקב הקבלן בהצעתו למכרז, המצ"ב כנספח א'1 להסכם** (להלן: "הגנרטור הנוסף").מובהר כי על אף שהמפרט וכתב הכמויות מתייחסים לשני גנרטורים, הוראות סעיף 2.3 זה יחולו בכל מקרה, ולא תישמע טענה בעניין זה.
     2. **הקבלן מצהיר ומתחייב כי לא תהיה לו כל טענה ו/או דרישה ו/או תביעה כלפי החברה ו/או מי מטעמה במקרה בו יוזמן על ידה דיזל-גנרטור אחד בלבד, מכל עילה שהיא.**
  4. **אופציה לחברה – הזמנת שירותי תחזוקה:**
     1. בתום תקופת הבדק (כהגדרתה להלן), החברה תהיה רשאית להזמין מהקבלן שירות ותחזוקה עבור הגנרטור/ים, כנגד התמורה הקבועה בהצעתו המצ"ב בנספח א'1 להסכם (להלן: "**שירותי תחזוקה**").
     2. שירותי התחזוקה יכול שיוזמנו עבור גנרטור אחד, שני הגנרטורים (אם רלוונטי) או שכלל לא יוזמנו, עפ"י שיקול דעתה הבלעדי של החברה.
     3. החברה תהיה רשאית להזמין את שירותי התחזוקה לתקופה של עד 12 חודשים (להלן: "**תקופת התחזוקה הראשונה**"), אשר תתחיל מהמועד בו תסתיים תקופת הבדק לכל גנרטור. עפ"י שיקול דעתה הבלעדי תהיה רשאית החברה להאריך את תקופת התחזוקה הראשונה בתקופות נוספות של עד 12 חודשים כל אחת, ובלבד שכלל תקופת התחזוקה, כולל תקופת התחזוקה הראשונה, לא תעלה על 60 חודשים.
     4. לצורך מתן שירותי תחזוקה תוציא החברה, אם תוציא, הזמנת עבודה לקבלן.
     5. מובהר כי עצם הזמנת שירותי התחזוקה, היקפם, תקופת שירותי התחזוקה וכיו"ב הינם אופציה של החברה בלבד, והיא תחליט אם ובאיזה אופן לממשה, עפ"י שיקול דעתה הבלעדי, ולקבל לא תהיה כל טענה ו/או דרישה ו/או תביעה בעניין זה, מכל עילה שהיא.
     6. בתקופת אספקת שירותי התחזוקה החברה תהיה רשאית לרכוש מהקבלן חלפים שאינם כלולים במחיר שירותי התחזוקה במחיר שיסוכם בין הצדדים, ולחילופין לספק לקבלן חלפים בעצמה, עפ"י שיקול דעתה הבלעדי.
  5. **מובהר כי העבודה מתבצעת במט"ש פעיל, ולפיכך הקבלן מתחייב לתאם כל פעולה שיבצע באתר עצמו עם המנהל והמפקח ולפעול עפ"י הנחייתם. בכלל זאת לא יבצע הקבלן כל פעולה שעלולה לפגוע בפעילות המט"ש ללא אישור מראש ובכתב של המפקח והמנהל.**

**היקף העבודה, כתב הכמויות והיעדר בלעדיות**

* 1. הכמויות המפורטות בכתב הכמויות **נספח א'1** הינן משוערות בלבד ומהוות אומדן להיקף ההתקשרות.
  2. הקבלן יבצע את העבודה בהתאם להוראות המפרט הטכני המצורף כ**נספח** **א'2** להסכם.
  3. הקבלן יספק את כל החומרים והפריטים שידרשו לשם ביצוע מושלם של העבודות במלואן.
  4. מבלי לגרוע מהאמור בסעיפים 2.3-2.4 לעיל, המהווים חלק מההיקף הכספי של ההסכם, החברה שומרת לעצמה את הזכות לשנות את ההיקף הכספי של ההסכם, בגבולות עד 50% הוספה או הפחתה מן הסכום הכולל המקורי של ההסכם, במהלך כל תקופת תוקפו של ההסכם.

יובהר כי שינוי בהיקף הכספי של ההסכם כאמור לעיל יכול ויעשה ביחס להיקפו של כל פרק ופרק בכתב הכמויות/במפרט הטכני ויכול שיעשה ע"י גריעת/הוספת פרקים או תתי פרקים או סעיפים בכתב הכמויות/במפרט הטכני, בחומרים, בהיקפם והכל עפ"י שיקול דעתה הבלעדי של החברה.

**שינוי ההיקף הכספי של ההסכם שמשמעותו הוספה לסכום הכולל של ההסכם ייעשה באמצעות דרישה בכתב מהחשב ומהמנהל.**

שינוי ההיקף הכספי של ההסכם שמשמעותו הפחתה מן הסכום הכולל של ההסכם ייעשה באמצעות דרישה בכתב מהמנהל.

* 1. בגין שינוי בעבודה על דרך של הוספת כמויות לפריטים הקיימים בכתב הכמויות בהיקף של עד 50% הגדלה ביחס לכמות הנקובה בכתב הכמויות, יהיה זכאי הקבלן לתמורה עפ"י מחירי היחידה הנקובים בהצעת המשתתף (בניכוי אחוז ההנחה) המצ"ב **כנספח א'1**.

בגין שינוי בעבודה על דרך של הוספת כמויות לפריטים הקיימים בכתב הכמויות בהיקף של 50% ומעלה ביחס לכמות הנקובה בכתב הכמויות, תהיה שמורה לחברה הזכות לחשב את תוספת התמורה לה זכאי הקבלן בגין הגדלה זו עפ"י מחירי היחידה הנקובים בהצעת המשתתף (בניכוי אחוז ההנחה) המצ"ב **כנספח א'1** או עפ"י המפורט בפרק "התמורה עבור שינוי בעבודה" ביחס לפריטים חדשים, לפי הנמוך מביניהם.

בגין שינוי בעבודה על דרך של הוספת פריטים שאינם מצוינים בכתב הכמויות, יהיה זכאי הקבלן לתוספת תמורה עפ"י המפורט בפרק "התמורה עבור שינוי בעבודה".

* 1. היה וחרג הקבלן מההיקף הכספי המקורי ללא אישור בכתב מהחשב והמנהל ו/או ביצע עבודות מעבר לאמור בדרישה להפחתה החתומה ע"י המנהל, **לא יהיה הקבלן זכאי לתמורה כלשהי מהחברה בגין ביצוע העבודות האמורות**.
  2. יובהר, כי טענות הקבלן בנוגע לתמורה המגיעה לו עקב שינוי היקף העבודה, לא תהוונה עילה לעיכוב ביצועה.
  3. מובהר כי לקבלן לא תהא שמורה כל בלעדיות בנוגע לעבודות נשוא הסכם זה, והחברה תהא רשאית לבצע את העבודות ו/או עבודות דומות בעצמה ו/או באמצעות אחרים, ולקבלן לא תהא כל טענה ו/או תביעה ו/או דרישה במקרה זה.

**לוח זמנים**

* 1. הקבלן יתחיל בביצוע העבודות אך ורק כנגד צו התחלת עבודה חתום ע"י המנהל.
  2. מובהר בזאת כי על הקבלן להתחיל בעבודתו במועד הקבוע לכך בצו התחלת העבודה.
  3. הקבלן יסיים את ביצועה של העבודה בתוך מסגרת הזמן הכולל לביצוע העבודה. הקבלן יסיים את ביצועו של כל שלב בעבודה, ככל שנקוב לוח זמנים לביצוע כל שלב ושלב, בתוך פרק הזמן הנקוב לכך בצו התחלת העבודה.
  4. העבודה תבוצע בהתאם לקבוע בצו התחלת העבודה.

הוראות סעיף זה הינן תנאי עיקרי בהסכם והפרתן תהווה הפרה יסודית של ההסכם.

**שינוי קצב העבודה**

1. **הארכה**:
   1. ראה הקבלן כי אינו יכול לבצע את העבודה או חלקה עפ"י לוח הזמנים הנקוב בצו התחלת העבודה, יבקש מן המנהל אורכה לביצוע העבודה. הבקשה תוגש בכתב, ותפרט את הסיבות בגינן מבקש הקבלן אורכה.

מובהר בזאת כי על הקבלן להקפיד לבקש אורכה, ככל הנדרש, בין אם מקור הסיבה לעיכוב היא הקבלן עצמו ובין אם בגורם אחר זולתו. לא תישמע כל טענה מצד הקבלן בקשר לעיכוב באם לא הקפיד לבקש אורכה כאמור בסעיף זה.

* 1. החליט המנהל, עפ"י שיקול דעתו הבלעדי, כי בקשת הקבלן מוצדקת, רשאי הוא לתת לקבלן אורכה להשלמת ביצוע העבודות באמצעות אישור בכתב, החתום על ידיו.

מובהר בזאת, כי המנהל אינו מחויב לקבל את בקשת הקבלן, כולה או מקצתה, וכי החלטתו תהיה סופית ותחייב את הצדדים.

1. **זירוז:** 
   1. ראה המנהל צורך, בכל זמן שהוא, להחיש את קצב העבודה לעומת הקבוע בצו התחלת העבודה, יפנה המנהל אל הקבלן בכתב ויפרט את השינוי הנדרש במתכונת העבודה.

מבלי לגרוע מכלליות האמור לעיל, מובהר כי המנהל יהיה רשאי להורות לקבלן להגדיל את מספר העובדים, לעבוד בשתיים או שלוש משמרות, להשתמש בציוד מכני שונה וכדומה.

* 1. התבקש הקבלן להקדים את מועד סיום העבודה עד 14 ימים בלבד ביחס ללוח הזמנים הקבוע בצו התחלת העבודה, לא יהיה זכאי לתוספת תמורה בגין שינוי מתכונת העבודה.
  2. התבקש הקבלן להקדים את מועד סיום העבודה בלמעלה מ- 14 ימים ביחס למועד הקבוע בצו התחלת העבודה, יהיה רשאי להגיש למנהל תוך 2 ימי עבודה בקשה לתוספת מחיר בגין השינוי המבוקש, עפ"י הוראות פרק "התמורה" ופרק "התמורה עבור שינוי בעבודה", לפי העניין.

**מובהר בזאת כי היה ולא הגיש הקבלן בקשה לתוספת מחיר במועד האמור לעיל, יראו אותו כמי שהודה שאין כל מקום לתוספת מחיר במקרה האמור.**

* 1. דרישת הקבלן לתוספת מחיר תיבדק ע"י החשב והמנהל והיא תאושר במלואה או בחלקה או שלא תאושר כלל, בהתאם לשיקול דעתם הבלעדי של החשב והמנהל.

הקבלן יהיה זכאי לתוספת תמורה אך ורק בהתאם לנקוב באישור החשב והמנהל ובכפוף למילוי התחייבויותיו בהתאם להנחיות המנהל.

* 1. מובהר בזאת, כי בכל מקרה לרבות מקרה בו לא אושרה בקשת הקבלן לתוספת מחיר ו/או טרם נתקבלה החלטה בבקשה לתוספת מחיר, יהיה הקבלן מחויב לשנות את מתכונת העבודה תוך 48 שעות ממועד בקשת המנהל כאמור לעיל.

הוראה זו הינה תנאי עיקרי בהסכם והפרתה תהווה הפרה יסודית של ההסכם.

1. **דחייה**:
   1. על אף האמור בכל מקום אחר בהסכם זה, רשאי המנהל לדרוש מן הקבלן בכתב לדחות את העבודה כולה או חלק ממנה.

דחייה של 30 יום ומעלה תחייב את אישור החשב והמנהל בכתב.

* 1. קיבל הקבלן דרישה כאמור מאת המנהל או החשב והמנהל, לפי העניין, יפעל בהתאם לאמור בה.
  2. הקבלן לא יהיה זכאי לתוספת תמורה ו/או פיצוי בגין דחיית ביצוע העבודות בתקופה של פחות מ- 30 ימים.

בגין דחייה מצטברת רצופה של למעלה מ- 30 ימים עד 90 ימים יהיה רשאי הקבלן להגיש למנהל ניתוח מחירים בגובה הנזקים שנגרמו לו, ככל שנגרמו עד לגובה הפיצוי הקבוע בפרק "הפסקת העבודה"**.**

ניתוח המחירים ייבדק ע"י החשב והמנהל והוא יאושר במלואו או בחלקו או שלא יאושר כלל, בהתאם לשיקול דעתם הבלעדי של החשב והמנהל.

הקבלן יהיה זכאי לתוספת תמורה אך ורק בהתאם לנקוב באישור החשב והמנהל בכפוף להצגת חשבונות בגין נזקים אלו עד ולכל היותר בגובה הפיצוי הקבוע בפרק "הפסקת העבודה ע"י החברה".

* 1. דחייה מצטברת רצופה של למעלה מ- 90 ימים יראו אותה כהפסקת עבודה ויחולו הוראות פרק "הפסקת העבודה ע"י החברה" להלן.

**אי עמידה בלוח זמנים**

* 1. לא עמד הקבלן בלוח הזמנים הקבוע בצו התחלת עבודה או בלוח הזמנים המתוקן בהתאם לפרק "שינוי קצב העבודה" על פרקיו המשניים לעיל, החברה רשאית לתת לקבלן התראה בכתב במסגרתה יתבקש לבצע כל שינוי לשם עמידה בלוח הזמנים לרבות הגדלת היקף העובדים, עבודה בשתיים או שלוש משמרות, שימוש בציוד מכני שונה וכל דרישה כיוצ"ב.

יובהר, כי הקבלן לא יהיה זכאי לכל תוספת תמורה מכוח סעיף זה.

* 1. לא מילא הקבלן אחר דרישות החברה כמפורט לעיל, רשאית תהיה החברה לבצע את העבודה כולה או מקצתה, ע"י קבלן אחר או בכל דרך אחרת, והקבלן ישא בכל ההוצאות האמורות (כולל מע"מ) ובתוספת 15% שייחשבו כהוצאות כלליות. לצורך סעיף קטן זה תהיה לחברה זכות מלאה להשתמש בכל הציוד, המתקנים ובחומרים שבשימוש הקבלן לצורך ביצוע העבודות, וזאת ללא תשלום תמורה כלשהי לקבלן בגין שימוש זה.

**פיקוח כפיפות וביקורת**

**כללי**

* 1. הקבלן יהיה כפוף לעניין העבודה וביצוע ההסכם למנהל ולמפקח, ויפעל על פי הוראותיהם והנחיותיהם. בכלל זה, ומבלי לפגוע בכלליות האמור יהיה הקבלן חייב לתקן כל פגם וליקוי ולבצע כל שינוי כנדרש ע"י המנהל או המפקח - לפי העניין.
  2. לפני תחילת העבודה יביא הקבלן לאישורם של המנהל והמפקח, הצעה בכתב בדבר דרכי הביצוע ולוח הזמנים לרבות: הסדרים והשיטות לפיהם בדעתו לבצע את העבודה ורשימות מתקני העבודה ומבני העזר אשר בדעתו להשתמש בהם.

המנהל יאשר את התוכנית או יאשרה בשינויים. הקבלן מחויב לבצע את העבודה בהתאם להערות המנהל ועפ"י התוכנית המאושרת על ידו.

* 1. הקבלן ידווח למפקח ולמנהל באופן שוטף על התקדמות העבודה ו/או בעיות הכרוכות בה. כן, יספק הקבלן תשובות והסברים למפקח ולמנהל בנוגע לעבודה כפי שיידרש על ידם, בכתב או בע"פ, ויסייע להם בביצוע הפיקוח על העבודה.

הוראות סעיף זה הינן תנאי עיקרי בהסכם והפרתן תהווה הפרה יסודית של ההסכם.

**כפיפות למנהל**

1. הקבלן ידווח למנהל על כל פגם ו/או פיגור בעבודה לרבות פיגור ו/או אי התאמה שאינם בתחום אחריותו, מיד עם התגלותו של הפגם האמור.

**סמכויות המפקח**

* 1. המפקח יערוך ביקורת באשר לחומרים בהם נעשה שימוש על ידי הקבלן ובאשר לעבודה המתבצעת על ידו ובכלל זה ביקורות איכות וביקורות השפעה על הסביבה ואיכות החיים.

הקבלן מתחייב לאפשר למפקח לערוך בדיקות כאמור ולשתף עמו פעולה ככל הנדרש.

* 1. הקבלן יאפשר למפקח גישה נוחה ועזרה בביקורת החומרים והמלאכה.
  2. המפקח איננו מוסמך לאשר כל חריגה מתנאי ההסכם, בין חריגה המחייבת תשלום נוסף ובין חריגה אשר אינה מחייבת תשלום כזה.

לא תישמע תביעה מן הקבלן לתשלום נוסף, המתבססת על אישור או הוראה מהמפקח.

**מנהל עבודה מטעם הקבלן**

* 1. במהלך ביצוע העבודה ועד להשלמתה, חייב הקבלן להעסיק מנהל עבודה, מוסמך ומאושר ע"י המפקח והמנהל.
  2. מנהל העבודה יעמוד בדרישות ההכשרה, הרישום, הדיווח וכיוצ"ב, הנדרשות עפ"י כל דין ולרבות מכוח פקודת הבטיחות [נוסח חדש] תש"ל - 1970 והתקנות שהותקנו מכוחה.
  3. מנהל העבודה ימצא בכל מקום בו מתבצעת העבודה במשך כל שעות העבודה. ההוראות או ההסברים שינתנו למנהל העבודה ע"י המפקח, או המנהל, יחשבו כאילו ניתנו לקבלן.
  4. מנהל העבודה יוחלף רק באישור המנהל והמפקח.

**כניסה למשרדי הקבלן**

1. המנהל והמפקח יהיו רשאים לבקר במשרדי הקבלן בכל עת - במידת האפשר בתאום מראש, ולבדוק את התקדמות ואופן ביצוע העבודה והקבלן מתחייב למסור להם כל הסבר שיידרש על ידם ולסייע בידם בפעולות הביקורת והפיקוח כאמור.

**סיום העבודה ואישור מסירה**

* 1. עם סיום העבודה ידווח הקבלן למנהל. המנהל יבדוק את ביצוע העבודה ויפרט בפני הקבלן בכתב, ברשימה שתיחתם על ידו ועל ידי הקבלן את הליקויים והפגמים שמצא בעבודה ושיש לתקנם ו/או שינויים שהינו מעוניין שיבוצעו בעבודה.
  2. הקבלן יהיה חייב לתקן את הליקויים והפגמים ולבצע את כל השינויים כמפורט ברשימה, לשביעות רצונו של המנהל.
  3. לאחר שתוקנו הליקויים והפגמים ובוצעו השינויים לשביעות רצונו של המנהל ייתן המנהל אישור בכתב על סיום ביצועו של אותו השלב.

מובהר בזאת כי מתן האישור הינו תנאי לתשלום התמורה.

* 1. לא ביצע הקבלן את התיקונים עפ"י דרישת החברה בתוך התקופה שנקבעה ע"י המנהל, רשאית החברה לפעול כדלקמן:
     1. לבצע את עבודות התיקון בעצמה, על חשבון הקבלן ולגבות את הסכומים מן הקבלן בתוספת 15% בגין הוצאות כלליות של החברה.
     2. לא לבצע את עבודות התיקון ולחייב את הקבלן בסכום שווה ערך לביצוע התיקונים הדרושים, עפ"י קביעת המנהל.
     3. היה הליקוי כזה שלא ניתן באופן מעשי לתיקון רשאית תהיה החברה לגבות מהקבלן את שווי ירידת הערך עקב הליקוי או עלות העבודה, לפי הגבוה מביניהם, עפ"י שיקול דעתו הבלעדי של המנהל.
     4. החברה תהיה רשאית לגבות את הסכומים האמורים לעיל בכל דרך לרבות קיזוז מסכומים המגיעים לקבלן מהחברה ע"פ כל דין או הסכם, חילוט הערבות וכיוצ"ב.
  2. הופסקה העסקת הקבלן ו/או העבודה, תחולנה ההוראות האמורות לעיל בשינויים המחויבים גם ביחס למקרה כגון זה.
  3. עפ"י דרישת המנהל, עם סיום העבודה ימסור הקבלן לחברה ולמפקח תוכנית לאחר ביצוע (AS-MADE) ממוחשבת על גבי דיסק ו/או על גבי מסמך מודפס, בפורמט ובמספר עותקים כפי שיקבע ע"י המנהל.
  4. לאחר השלמת ביצוע העבודה, קבלת אישור על סיום העבודה והשבת החזקה לידי החברה, לשביעות רצון המנהל, יוציא המנהל לקבלן אישור מסירה (להלן **"אישור מסירה"**) בו יצוין תאריך השלמת העבודה ומסירתה ע"י הקבלן.
  5. מובהר בזאת כי אין באישור המסירה מטעם החברה כדי:
     1. לגרוע מאחריותו המלאה של הקבלן כלפי צד שלישי ו/או החברה או עובדיה.
     2. להקים אחריות כל שהיא של החברה ו/או שלוחיה כלפי הקבלן.

מובהר כי הוראות אלו יחולו גם על הגנרטור הנוסף בהתאמה, ככל שזה יוזמן על ידי החברה.

**תקופת הבדק והאחריות**

* 1. בסעיף זה ולעניין ההסכם "תקופת הבדק והאחריות" - התקופה שתחילתה ביום סיום העבודה, הקבוע באישור המסירה וסיומה 12 חודשים לאחר מכן. מובהר כי אם יוזמן גנרטור נוסף תחול תקופת בדק ואחריות נפרדת לכל אחד מהגנרטורים, בהתאם למועד סיום העבודה ואישור המסירה שניתן לכל אחד מהגנרטורים האמורים.
  2. כל ליקוי לרבות קלקול, חוסר או אי התאמה ביחס לדרישות ההסכם, שיתגלו במהלך תקופת הבדק בעבודה, הנובעים לדעת המנהל, משימוש בחומרים ירודים או מביצוע שלא עפ"י ההסכם, או הנובעים מכל סיבה שהמנהל יראה את הקבלן כאחראי לה, יתוקנו ויושלמו ע"י הקבלן ועל חשבונו, תוך פרק זמן כפי שיקבע ע"י המנהל בהודעה בכתב.

על עבודת התיקון יחולו הוראות פרק סיום העבודה ואישור המסירה.

* 1. לא ביצע הקבלן את התיקונים עפ"י דרישת החברה בתוך התקופה שנקבעה ע"י המנהל, יחולו הוראות סעיף 14.4 בפרק "סיום העבודה ואישור מסירה" לעיל, על סעיפיו המשניים, בשינויים המחויבים.
  2. בחלוף תקופת הבדק, כאמור לעיל ולאחר שמילא הקבלן את כל דרישות המנהל אשר הועברו אליו בתקופה זו, יוציא המנהל לקבלן אישור השלמה על כך שעמד במחויבויות המוטלות עליו בתקופת הבדק. האישור יהווה אסמכתא להחזרת ערבות הבדק.
  3. מובהר בזאת כי אין באישור ההשלמה כדי לשחרר את הקבלן מכל אחריות המוטלת עליו מכח ההסכם או ע"פ כל דין או נוהג.

**מדידת כמויות**

* 1. כמויות החומרים בהם נעשה שימוש לפי הסכם זה תיקבענה ע"י המפקח על סמך מדידות. כל המדידות תרשמנה בספר מדידות או ברשימות מיוחדות לכך ותחתמנה ע"י המפקח והקבלן.

יובהר כי, העדר חתימת הקבלן מכל סיבה שהיא לצד רישום המדידות, אין בה כדי לגרוע מתוקפו המחייב של רישום זה.

**תמורה**

* 1. התמורה לה זכאי הקבלן עפ"י הסכם זה תחושב על יסוד העבודה שבוצעה בפועל, בהתאם לכמויות שנמדדו, כמפורט בפרק "מדידת כמויות", כפול מחירי היחידה הנקובים בהצעת המשתתף המצ"ב **כנספח א'1**, ובניכוי אחוז ההנחה בו נקב הקבלן בהצעתו המצ"ב **בנספח א'1**.

לסכומים הנקובים **בנספח א'1** יתווסף מע"מ כדין.

* 1. הזכאות לתמורה תתגבש בגמר ביצוע העבודות עפ"י הסכם זה, בכללותן. כל חשבון ביניים שישולם לקבלן, הינו על חשבון התמורה הסופית לה יהיה זכאי הקבלן בהתאם לאמור לעיל.
  2. ידוע לקבלן כי מחירי היחידה הנקובים בהצעת המשתתף בניכוי אחוז ההנחה בו נקב הקבלן בהצעתו המצ"ב **כנספח א'1** להסכם הינם סופיים וכי גובה התמורה כמפורט לעיל מהווה את מלוא סכום התמורה המגיעה לקבלן, והקבלן לא יהיה זכאי לכל תוספת תמורה בגין ביצוע העבודות מעבר לאמור לעיל.

למען הסר ספק מובהר בזאת, כי במחירי היחידה המפורטים בכתב הכמויות לא ייערך כל שינוי הנובע מקצב ביצוע העבודות ו/או משינויים בכמות היחידות שיידרש הקבלן לספק ו/או מכל סיבה שהיא, למעט מקום בו נדרשה הגדלתו של פריט קיים בהיקף של 50% ומעלה ביחס לכמות הנקובה בכתב הכמויות, כמפורט בפרק "התמורה" עבור שינויים בעבודה להלן.

* 1. מוצהר בזאת כי פרט למקרים בהם נאמר במפורש כי החברה תשא בהוצאה כלשהי, תחול ההוצאה האמורה על הקבלן בין אם הדבר נקבע בחוזה במפורש ובין אם לאו.
  2. מובהר ומוסכם כי למעט האמור בהסכם זה, תנודות במדדים מכל סוג שהוא, בריבית, בשכר עבודה, במסים, ארנונות, תשלומים ומחירי חומרים אשר על הקבלן לספק ע"פ ההסכם לא ישנו את מחירי היחידות הנקובים בכתב הכמויות ו/או את שיעור ההנחה ממחירים אלו בהם נקב הקבלן.
  3. התמורה עבור אספקת והתקנת הגנרטור/ים תכלול בין היתר את כלל הפעולות שלהלן (מובהר כי מדובר ברשימה חלקית בלבד, וכי הקבלן מחויב לכל העבודות המפורטות בהסכם ובמפרט הטכני ובמסמכי המכרז כולם):
     1. כל הוצאות שיוציא הקבלן בגין אספקה והתקנת הגנרטור/ים לרבות תשלומים למתכננים, נותני שירותים ויועצים מכל שסוג שהוא.
     2. כל עבודה, ציוד והחומרים, לרבות הפחת ובכלל זה מוצרים מכאניים, עבודות לוואי וחמרי עזר, הדרושים לאספקה והתקנת הגנרטור/ים ע"פ הסכם ההתקשרות ונספחיו.
     3. תיאום עם כל הגורמים, כולל קבלנים אחרים, חברת הגז, חברת חשמל, בזק, הטלוויזיה בכבלים וכיוצ"ב.
     4. אמצעי זהירות ואמצעים למניעת הפרעות.
     5. אספקה ושימוש בציוד מכני, כלי עבודה, וכל ציוד אחר לרבות הוצאות הרכבתם, אחזקתם באתר ההתקנה, פירוקם וסילוקם בסיום ביצוע עבודות ההתקנה.
     6. הובלת כל החומרים שיסופקו על ידי הקבלן, שלטי ההכוונה ו/או כל ציוד אחר לאתר העבודה או למרחק סביר מאתר העבודה, החזרתם ובכלל זה העמסתם ופריקתם וכן הסעת עובדים לאתר העבודה וממנו.
     7. כל ההוצאות מכל מין וסוג שהוא, הנדרשות לביצוע כל עבודה הנדרשת לשם אספקה והתקנת הגנרטור/ים, לרבות כל ההוצאות הנגרמות בשל ביצוע העבודה באלמנטים עם זוויות לא ישרות ואלמנטים משופעים או מעוגלים.
     8. כל ההוצאות הנדרשות על פי מסמכי הסכם ההתקשרות ונספחיו לרבות המפרט הטכני המיוחד (בין אם צורפו או לא צורפו) לצורך ההתקנה, של ברגים, עוגנים, טריזים, חיבורים, ריתוכים, צבע, חומרי עזר וכיוצ"ב, הטיפול השארת חומרים (עם או בלי שרוולים), גומחות, חריצים, צינורות, כבלים, תעלות וכו'.
     9. ניקוי אתר העבודה וסילוק פסולת ועודפים ממנו.
     10. דמי בדיקות.
     11. דמי ביטוח למיניהם, מיסים לקרנות ביטוח והטבות סוציאליות, מס קניה, מכס, בלו, אגרות והיטלים מכל סוג שהוא.
     12. כל ההוצאות והנזקים של הקבלן בקשר עם מילוי התחייבויותיו המפורטות בהסכם ההתקשרות ונספחיו.
     13. כל ההוצאות והנזקים מכל מין וסוג שהוא שייגרמו לקבלן בקשר עם בדק ותיקונים בתקופת הבדק.
     14. רווחי הקבלן.
     15. כל יתר ההוצאות המתחייבות מתנאי הסכם ההתקשרות ונספחיו (בין אם צורפו או לא צורפו) ובכלל זה התקורה של הקבלן לרבות הוצאות המימון והערבויות, בין שההוצאות האמורות כולן ידועות עתה לצדדים ובין שהן תיוועדנה בעתיד.
     16. פירוק שתי המכולות עם הדיזל גנרטורים הקיימים, כולל כל הציוד הנלווה שלא יהיה יותר בשימוש כגון צנרת דלק, כבלי חשמל והעברתם למיקום שיקבע על ידי החברה במט"ש.
     17. התאמת משטחי הבטון הקיימים עבור המכולות של שני הדיזל גנרטורים הקיימים שיפורקו (אם יפורקו) וביצוע כל ההתאמות הדרושות עבור יצירת משטחים מתאימים למכולות המושתקות או החופות המושתקות של הדיזל גנרטורים החדשים / הדיזל גנרטור החדש (לפי העניין), כולל בין היתר הוספת משטחי בטון, ביצוע הארקת יסוד למשטחים החדשים יחד עם הקיימים וכולל אישור מהנדס קונסטרוקטור לתוכנית המשטחים.
     18. אספקה והתקנת דיזל גנרטור/ים, כל אחד (אם רלוונטי) במכולה מושתקת או בחופה מושתקת.
     19. כל העבודות הדרושות עבור חיבור הדיזל גנרטור/ים למיכל/י הדלק התת קרקעי הקיים/מים.
     20. כל העבודות הדרושות עבור פירוק והתקנה מחדש של לוח הכוח והפיקוד הקיים של המשאבה למילוי המיכל היומי הקיים, שליד דיזל גנרטור מס' 2, ממיכל התת קרקעי הקיים.
     21. אספקה, התקנה וחיבור כבלי כוח ופיקוד חדשים בין שני הדיזל גנרטורים / הדיזל גנרטור (לפי העניין) ללוח החשמל הקיים בחדר החשמל של המט"ש.
     22. כל העבודות הדרושות עבור התאמת לוח הסינכרון הקיים בחדר החשמל של המט"ש לשני הדיזל גנרטורים החדשים / לדיזל גנרטור החדש (לפי העניין).
     23. פירוק ופינוי כלל הציוד שלא יהיה יותר בשימוש והעברתו למקום שתורה עליו החברה. לרבות פירוק והעברת הגנרטור/ים הקיימ/מים אותם/ו יחליף המשתתף הזוכה למיקום עליו תורה החברה.
     24. בדק ואחריות לתקופה של 12 חודשים מיום מסירת כל העבודות, בהתאם למפורט לעיל ובמפרט הטכני המיוחד.

**התמורה עבור שינוי בעבודה**

1. מובהר כי כלל ההוראות בפרק זה אינן מתייחסות למימוש האופציה של החברה לרכישת גנרטור נוסף, כקבוע בסעיף 2.3 לעיל, שאז יחולו המחירים הקבועים בכתב הכמויות בניכוי הנחת הקבלן במכרז (נספח א'1).
   1. נדרש הקבלן לערוך שינוי בעבודה על דרך של הוספת כמויות לפריטים הקיימים בכתב הכמויות בהיקף של עד 50% הגדלה ביחס לכמות הנקובה בכתב הכמויות - יהיה זכאי הקבלן לתמורה עפ"י מחירי היחידה הנקובים בהצעת המשתתף המצ"ב **כנספח א'1** בניכוי אחוז ההנחה בו נקב הקבלן.
   2. נדרש הקבלן לערוך שינוי בעבודה על דרך של הוספת כמויות לפריטים הקיימים בכתב הכמויות בהיקף של 50% ומעלה ביחס לכמות הנקובה בכתב הכמויות - לחברה תהיה שמורה הזכות לחשב את תוספת התמורה לה זכאי הקבלן בגין הגדלה זו עפ"י מחירי היחידה הנקובים בהצעת המשתתף המצ"ב **כנספח א'1** בניכוי אחוז ההנחה בו נקב הקבלן או עפ"י המנגנון המפורט בסעיפים 19.3 – 19.5 להלן, לפי הנמוך מביניהם.
   3. נדרש הקבלן לערוך שינוי בעבודה, כולה או מקצתה ואשר לצורך ביצועו של השינוי נדרש הקבלן לבצע עבודה ו/או להשתמש בחומרים ו/או במתקנים ו/או בציוד אשר לא נקבע להם ערך בכתב הכמויות, יקבעו מחירי העבודה ו/או החומרים ו/או המתקנים ו/או הציוד בהתאם לזולה מבין האפשרויות הבאות:
      1. מחירי אותם חומרים ו/או מתקנים ו/או ציוד ו/או עבודה כפי ערכם בתוצאות מכרזים דומים שפרסמה החברה, לרבות מכרזים שנתיים או בהצעות מחירים שהתקבלו בחברה, לפי הזול מביניהם.
      2. מחירי החומרים ו/או המתקנים ו/או הציוד ו/או העבודה יקבעו לפי מחירון "דקל" בהנחה של 25%, עפ"י תעריפי המהדורה הקיימת ביום מתן הוראת השינויים ע"י המנהל, למעט בגין עבודות פיתוח.

במקרים בהם המחיר מבוסס על תעריף מחירון "דקל" לקבלן משנה, תאושר תוספת רווח קבלן ראשי רק אם הוכח שאכן הועסק קבלן משנה. במקרה זה, הרווח הקבלני שישולם לקבלן יהיה בהתאם למחירון "דקל", ועד 6% בלבד.

הוכחת העסקת קבלן משנה תעשה ע"י הצגת חשבוניות שהונפקו בגין התמורה ששולמה לקבלן המשנה.

בכל מקרה אחר לא תשולם לקבלן כל תוספת תמורה מעבר לנקוב לעיל.

* + 1. בכל מקרה ומבלי לגרוע מהאמור לעיל, תהיה רשאית החברה לפנות לקבלן לקבלת הצעת מחיר. הייתה הצעת המחיר זולה מבין החלופות המצוינות לעיל, תשולם התמורה בהתאם להצעה זו.
  1. היה ומצא המנהל, עפ"י שיקול דעתו הבלעדי, כי לא ניתן לקבוע את התמורה עבור השינוי הנדרש, עפ"י המנגנון הקבוע לעיל , יקבעו מחירי העבודה ו/או החומרים ו/או המתקנים ו/או הציוד בהתאם לזולה מבין האפשרויות הבאות:
     1. באופן יחסי (פרורטה) למחירי החוזה או לתוצאות מכרזים דומים שפרסמה החברה, לרבות מכרזים שנתיים.
     2. עפ"י ניתוח מחירים שיגיש הקבלן שיתבסס על מחירון ספק/יצרן רשמי בהנחה מינימאלית של 30% ממחיר המחירון. לחילופין, היה ולא קיים מחירון ספק/יצרן רשמי לאותו פריט, באופן יחסי למחירון הספק/יצרן הרשמי (פרורטה) ובהנחה מינימאלית של 30% ממחיר המחירון.

על אף האמור לעיל, בכל מקרה תהיה רשאית החברה לדרוש מהקבלן הצגת חשבוניות ולקבוע כי התמורה תקבע עפ"י הנמוך מבין ניתוח המחירים שהגיש הקבלן על בסיס המחירון או החשבוניות שהציג.

במקרים בהם המחיר מבוסס על מחירון ספק/יצרן רשמי בהנחה מינימאלית של 30% כאמור לעיל או חשבוניות שהוצגו ע"י הקבלן, יהיה זכאי הקבלן לתוספת תמורה בגין רווח קבלני של 6%.

* + 1. מחירי העבודה ו/או החומרים ו/או המתקנים ו/או הציוד בתוצאות מכרזים דומים שפורסמו ע"י משכ"ל והינם בתוקף ביום מתן הוראת השינויים ע"י המנהל.
  1. היה ומצא המנהל, כי לא ניתן לקבוע את התמורה בהתאם לאף אחת מהחלופות לעיל מאחר ואינה קיימת בהן (כגון עבודת אומן), יגיש הקבלן ניתוח מחירים שיאושר מראש ע"י המנהל והחשב.

התמורה עפ"י חלופה זו תשולם בכפוף להצגת חשבונית ספציפית לביצוע עבודה זו. במקרה זה יהיה זכאי הקבלן לתוספת תמורה בגין רווח קבלני של 6%.

1. מבלי לגרוע ממנגנון קביעת התמורה עבור שינוי בעבודה הקבוע לעיל, יצוין כי במקרה שהעבודה טרם בוצעה, החברה תהיה רשאית להזמין בעצמה את החומרים.

**אופן תשלום התמורה**

1. אופן תשלום התמורה יהיה עפ"י המפורט להלן :
   1. **לעניין עבודות האספקה וההתקנה -** בהתאם למועדים המפורטים **בנספח א'4** להלן, ימציא הקבלן לפלגי שרון חשבון ובו יפרט את סעיפי התמורה המגיעים לו עבור החודש החולף, וכן את אופן חישוב התמורה על בסיס כל הנתונים הרלוונטיים.

החשבון יהיה מבוסס על המחירים הנקובים בכתב הכמויות המצ"ב **כנספח א'1**, בניכוי אחוז ההנחה בו נקב הקבלן בהצעתו. כן יכיל החשבון את הכמויות, המידות והמרכיבים הכלולים בעבודה בפועל ובהתאם למפרטים ולהוראות ואשר נמדדו במקום העבודה כאמור בפרק "מדידת כמויות", לעיל.

בנוסף לאמור לעיל, **החשבון הסופי** יכלול פרטים בדבר יתרת התמורה שנותרה לתשלום, לאור האמור בסעיף 21.4 להלן. לחשבון הסופי יצורפו אף אישור מסירה ותוכניות לאחר ביצוע- כאמור בפרק "סיום העבודה ואישור מסירה" לעיל.

**לעניין שירותי התחזוקה בלבד** (אם יוזמנו על ידי החברה) – עד ה- 5 לכל חודש יעביר הקבלן לפלגי שרון חשבון עבור התמורה המגיעה לו בחודש הקודם, בהתאם למחיר הקבוע בכתב הכמויות לשירותי התחזוקה בניכוי הנחת הקבלן במכרז (כמפורט בנספח א'1 להסכם) לרבות תיאור הפעולות שבוצעו על ידו; החלפים שנרכשו כולל אישורי החברה לרכישתם וכל מסמך אחר עליו תורה החברה. ההוראות הנוגעות לחשבון הסופי יחולו גם על התשלומים עבור שירותי התחזוקה.

מובהר בזאת כי בדיקת החשבונות לא תחל בטרם קבלת כל המסמכים המפורטים בס"ק זה.

* 1. המנהל והמפקח יבדקו את החשבון והמסמכים שהגיש הקבלן ועל פי שיקול דעתם יאשרו את החשבון במלואו או בחלקו או שלא יאשרוהו כלל, בין היתר בהתאם למדידות שתערכנה על פי האמור בפרק "מדידת כמויות".

בהתאם לבדיקת המנהל והמפקח, יידרש הקבלן להגיש למנהל חשבונית מס\* על גובה הסכום שאושר.

*\* יובהר כי לעניין מועד הגשת חשבונית מס – הנ"ל כפוף לחוק מס ערך מוסף, התשל"ו– 1975. במקרה שמבקש הקבלן להחיל את הקבוע בתיקון לעניין מועד הגשת חשבונית מס, ימציא יחד עם החשבון הראשון אישור רו"ח המעיד על תחולתו של החוק, וחשבונית המס תומצא על ידו מיד לאחר קבלת התשלום מהחברה, ולא יאוחר מ- 14 יום.*

*אי המצאת אישור רו"ח כנדרש ו/או חשבונית מס, לפי העניין, במועד הקבוע לעיל תהווה עילה לעיכוב תשלום התמורה עפ"י החשבון המאושר/החשבון המאושר העוקב, ומניין הימים לתשלום יחול רק לאחר המצאתם כנדרש.*

* 1. המנהל יבדוק ויעביר לחשבאת חשבונית המס\* בצירוף החשבון שהוגש ובמידה שמדובר בחשבון סופי- גם אישור מסירה, עפ"י המועדים הבאים:

חשבון ביניים - תוך 15 ימים ממועד המצאת החשבון וכל המסמכים הרלוונטיים למנהל ולמפקח.

חשבון סופי - תוך 21 ימים ממועד המצאת החשבון וכל המסמכים הרלוונטיים למנהל ולמפקח.

* 1. חשב פלגי שרון יבדוק את החשבון וחשבונית המס המאושרים ע"י המנהל, יאשרם כולם או מקצתם או שלא יאשרם כלל. הסכום המאושר לתשלום, בניכוי 5% אשר יעוכבו בידי החברה, יועבר לקבלן תוך תקופת מועד התשלום, כמוגדר בפרק "ההגדרות", שתתחיל להימנות מהמועד בו נתקבל אצל חשב פלגי שרון אישור המנהל והחשבון המאושר בצירוף חשבונית המס וחשבונית הזיכוי (אם נחוץ)\* בגובה ההפרש בין החשבון שהוגש ע"י הקבלן לבין הסכום שאושר ע"י החשב.

5% מהסכום המאושר לתשלום בכל חשבון ביניים יעוכבו בידי החברה עד לסיום ההתחשבנות במסגרת החשבון הסופי המצטבר, לצורך הבטחת עמידת הקבלן בכלל התחייבויותיו עפ"י ההסכם והבטחת החזרתם של תשלומים עודפים ששולמו לקבלן במסגרת חשבונות הביניים.

יודגש, כי בגין עיכוב 5% מכל חשבון ביניים כאמור לעיל, לא יחולו התייקרויות ו/או ריבית ו/או הצמדה מכל סוג שהם.

לעניין החשבון הסופי - מועד התשלום, כהגדרתו בפרק ההגדרות, יתחיל להימנות מהמועד בו נתקבלו אצל החשב כלל המסמכים הדרושים, לרבות חשבונית המס וחשבונית הזיכוי (אם נחוץ)\* בגובה ההפרש בין החשבון שהוגש ע"י הקבלן לבין הסכום שאושר ע"י החשב, ובכפוף לעמידת הקבלן בכלל התחייבויותיו לפי ההסכם.

* 1. על אף האמור בכל מקום אחר, מובהר בזאת כי איחור של עד 15 יום ממועדי התשלום הנקובים לעיל, לא יחשב כהפרת הסכם ולא יהא בו בכדי להטיל על החברה חובת תשלום פיצוי ו/או תשלומי פיגורים מכל סוג ומין שהוא.
  2. בגין כל תשלום שישולם באיחור, למעט איחור שמקורו בקבלן, תשלם החברה לקבלן ריבית חשב בשיעור הריבית הנהוגה אצל החשב הכללי באוצר כפי שיקבע על ידו מעת לעת וזאת החל מהיום ה- 16 שלאחר המועד האחרון הנקוב לתשלום. מובהר כי לא ישולם לקבלן כל פיצוי נוסף בגין איחור בביצוע התשלום.
  3. למען הסר ספק מובהר בזאת כי ההליך המפורט לעיל באשר להגשת חשבונות ואישורם, מועדי התשלום ודרך העברתם, יחול בשינויים המחויבים גם לגבי כל תשלום במקרה של הפסקת העסקת הקבלן טרם סיום העבודות ביחס לתשלום היחסי המגיע לו ע"פ ההסכם, או מכח כל עילה וזכות אחרים מכח הסכם או דין; או במקרה בו יוזמן על ידי החברה גנרטור נוסף כמפורט בסעיף 2.3 לעיל.
  4. מובהר בזאת, כי חשבון שישולם ו/או יאושר, לא ישחרר את הקבלן בשום אופן מאחריותו ולא יגרע מזכות החברה להעלות טענות בגין רשלנות, ביצוע לקוי, מרמה וכיו"ב. הקבלן יישאר אחראי בגין כל פגם בתקינות העבודה בין שנתגלה פגם כאמור לפני אישור החשבון הסופי או אחריו, ובין אם נגרם על ידי עובדיו, קבלני משנה או ע"י כל אדם אחר אשר עובד או עבד עבורו או היה כפוף להוראותיו בעבודה.
  5. הסכומים ששולמו לקבלן במהלך ביצוע העבודה ייחשבו כתשלומי ביניים "על חשבון", ומכל מקום לא יהוו אישור ו/או הסכמה סופיים לכל פרט המופיע בהם.

אין בתשלום כאמור בכדי למנוע מהחברה כל טענה מכח דין, הסכם ונוהג באשר לעבודה, לפרויקט ולמחויבויות הקבלן.

* 1. הקבלן לא יהיה רשאי להעלות כל דרישות ו/או טענות כלפי החברה בגין עיכובים בתשלום הנובעים מחוסר פרטים בחשבונית או עקב קיומם של פרטים לא נכונים שמקורם בקבלן או עיכוב במסירת מסמכים.

**פרטי חשבון בנק של הקבלן**

* 1. הקבלן ימציא לחברה במעמד חתימתו על ההסכם כל מסמך שיידרש על ידי החברה לצורך ביצוע התשלומים לקבלן.
  2. מובהר בזאת כי באם עוכב תשלום כלשהו המגיע לקבלן מחמת העדרו של מסמך כלשהו כאמור ו/או מחמת פרטים מתאימים החסרים במסמכים אלו, לא יהיה זכאי הקבלן לכל תשלום נוסף בגין העיכוב עבור הפרשי הצמדה, ריבית וכיוצ"ב.
  3. ביקש הקבלן לעדכן את פרטי חשבון הבנק, יפנה לחשב בבקשה בכתב, בצירוף מסמכים מתאימים כפי שתורה החברה, והחשב, עפ"י שיקול דעתו הבלעדי, יחליט האם לקבל את הבקשה או להתנותה בתנאים.

**הפסקת העבודה ע"י החברה**

1. מבלי לגרוע מסמכות החברה לבטל את ההסכם, מוקנית לחברה הזכות להפסיק את העבודה, מכל סיבה שהיא בכפוף להוראות הבאות:

לעניין סעיף זה "הפסקת עבודה" – דחייה העולה על 90 יום.

* 1. הקבלן יפסיק את ביצוע העבודה כולה או מקצתה, לזמן מסוים קצוב או בלתי קצוב, לפי הוראה בכתב מאת המנהל, בהתאם לתנאים ולתקופה שיצוינו בהוראה ולא יחדשה אלא אם ניתנה הוראה בכתב על כך מאת המנהל.
  2. הופסקה העבודה כולה או מקצתה, לאחר שניתן צו התחלת עבודה והקבלן החל בביצוע העבודה, יחולו ההוראות הבאות:
     1. תעשנה מדידות סופיות לגבי העבודה כולה או כל חלק ממנה, שביצועה הופסק, הכל לפי העניין, לכל המאוחר תוך 30 ימים מהתאריך בו ניתנה הודעה בכתב, כאמור, לקבלן.
     2. הקבלן ינקוט בכל האמצעים הנדרשים להבטחת העבודה ולהגנתה לפי הצורך, לשביעות רצונם של המפקח והמנהל.
     3. הקבלן יהיה זכאי לקבלת תמורה בגין חלק העבודה שביצע בפועל והוראות הפרקים "תמורה" ו"אופן תשלום התמורה" לעיל, תחולנה בהתאמה ובשינויים המחויבים.
     4. הקבלן לא יהא זכאי לכל פיצוי מעבר לאמור לעיל עקב הפסקת העבודה.
  3. הופסקה העבודה כולה או מקצתה, לאחר שניתן צו התחלת עבודה אולם הקבלן לא החל בביצוע העבודה בפועל לא יהא זכאי הקבלן לכל פיצוי.
  4. יובהר, כי בכל מקרה, לא יהיה זכאי הקבלן לכפל פיצוי בגין דחיית העבודות והפסקת העבודות בגין אותה תקופה.

לפיכך, היה וקיבל הקבלן פיצוי בהתאם להוראות פרק "שינוי קצב העבודה – דחייה" ובגין אותה תקופה חלות הוראות פרק זה, יהיה זכאי הקבלן לפיצוי כולל עד לגובה הפיצוי המוסדר בפרק זה וכל פיצוי ששולם לקבלן בגין דחייה יחשב על חשבון הפיצוי לו זכאי הקבלן לפי פרק זה.

* 1. ביקשה החברה לחדש את ביצוע העבודות בתוך 90 ימים ממתן הודעה על הפסקת עבודה, תפנה לקבלן, והקבלן יהיה מחויב להמשיך את ביצוע העבודות כאמור.

פנתה החברה לקבלן כאמור בסעיף זה, תשלום הפיצוי המוסכם עפ"י האמור לעיל, ייחשב כתשלום ביניים ששולם על חשבון התמורה לה זכאי הקבלן עפ"י הסכם זה, ויקוזז מהתמורה בגין ביצוע העבודות לאחר חידוש העבודה.

* 1. בחלוף 90 ימים ממועד ההודעה על הפסקת העבודה רשאית החברה לבצע את המשך העבודות בכל דרך שתראה לנכון לרבות באמצעות קבלן אחר.
  2. מובהר בזאת כי הסעיפים בדבר פיצוי מוסכם ופנייה לקבלן במהלך 90 ימים, כמפורט לעיל, לא יחולו במקרה של הפרת ההסכם ע"י הקבלן.

**פיקדון ערבות**

* 1. להבטחת קיום כל התחייבויותיו עפ"י הסכם זה, ימציא הקבלן לפלגי שרון, כתנאי להשתכללות ההתקשרות, ערבות בנקאית אוטונומית בסך של של 220,000 ₪, כולל מע"מ, ערוכה עפ"י הנוסח המצורף להסכם **כנספח א'3**.
  2. ערבות זו תהיה בתוקף לאורך כל תקופת ההסכם ועוד 30 יום לאחר סיום תקופת ההסכם, ובכל מקרה לא תפחת מ- 6 חודשים.

הערבות תשמש כערבות ביצוע טיב ובדק לעבודות שכבר בוצעו במהלך ההסכם.

* 1. בתום תקופת ההסכם, תוארך הערבות עד תום תקופת הבדק ועוד 90 יום.

הקבלן יהיה רשאי לבקש להפחית את סכום הערבות במהלך תקופה זו, באופן יחסי, בגין חלקי העבודות שלגביהן הסתיימה התקופה האמורה.

מוסכם, כי בקשת הקבלן להפחתת סכום הערבות עפ"י האמור לעיל, ככל שתתקבל, תבוצע בתום 90 יום מתום תקופת הבדק לאותו רכיב העבודות.

ככל שהחברה תזמין שירותי תחזוקה מהקבלן, גובה הערבות עבור שירותי בתחזוקה יעמוד על 10% מהסכום השנתי של שירותי התחזוקה.

* 1. החברה תהיה רשאית, עפ"י שיקול דעתה הבלעדי, להורות לקבלן לעדכן ולהגדיל את גובה הערבות מקום בו עשתה שימוש בזכותה להגדיל את היקף ההתקשרות כך שזו תעמוד על 10% מהיקף הכספי הכולל של העבודות, לרבות במקרה בו הזמינה החברה גנרטור נוסף.
  2. סכום הערבות אותו ימסור הקבלן לידי החברה כאמור לעיל, יהיה צמוד למדד המחירים הכללי לצרכן על בסיס המדד הידוע ביום שנקבע כיום האחרון להגשת ההצעות במכרז.

הערבות תהא ניתנת למימוש מיידי ממועד דרישתה הראשונה ע"י החברה, בכל עת ללא הגבלות ו/או התניות כלשהן.

* 1. החשב יחליט עפ"י שיקול דעתו הבלעדי באם יש מקום לממש הערבויות, כולן או מקצתן.

מבלי לגרוע מן האמור לעיל, יובהר כי היה ולא עדכן הקבלן את גובה הערבות תהיה רשאית החברה לחלט את הערבות המצויה בידה.

**חלק ב' – תנאים כלליים להתקשרות**

**שמירת דינים, טיב החומרים ותקנים, כללי בטיחות וכללי התנהגות**

1. **שמירת דינים:**

הקבלן ישמור על הוראות כל דין והוראות כללי הבטיחות בנוגע לכל מחויבויותיו עפ"י ההסכם, לרבות הוראות שיתעדכנו מעת לעת בתקופת ההסכם.

1. **טיב החומרים ותקנים:**
   1. כל החומרים בהם יעשה הקבלן שימוש יהיו מאיכות מעולה, מהסוגים כפי שנקבעו במפרט הטכני ו/או בכתב הכמויות ו/או ע"פ קביעת המנהל ולשביעות רצונם המלאה של המנהל והמפקח.
   2. בכל מקרה ועל אף האמור בכל מקום אחר בהסכם, כל החומרים בהם יעשה הקבלן שימוש יעמדו בכל התקנים הנדרשים וישאו תו תקן ישראלי ככל שקיים לגביהם וכל תו תקן אשר יכנס לתוקפו במהלך תקופת ההסכם.
   3. נוכח המפקח כי חומר כלשהו שסופק ע"י הקבלן אינו תואם את הדרישות כקבוע בסעיף זה, יודיע על כך לקבלן והקבלן ירחיק את החומר ממקום העבודה, תוך 24 שעות מקבלת ההודעה. סרב הקבלן לעשות כן, רשאי המפקח להרחיק את החומרים הפסולים בעצמו.

עלות פעולת הרחקת החומרים הפסולים תהיה על חשבונו של הקבלן.

* 1. ככל שיעשה שימוש במונח שווה ערך (ש"ע) במסגרת הנספחים להסכם זה, מוצר שווה ערך משמעו: מוצר של חברה אחרת אותו רשאי הקבלן להציע כאלטרנטיבה למוצר המקורי, ואשר יהא שווה ערך מבחינת טיבו למוצר המקורי, עפ"י קביעת המפקח.

מובהר כי, שימוש במוצר שווה ערך טעון אישור מוקדם בכתב של המפקח, בין אם המוצר הוחלף ביוזמת הקבלן ובין אם הוחלף ביוזמת המפקח.

* 1. בכל מקום במסגרת הנספחים בו מוזכרים שמות וסימני זיהוי מסחריים של חומר, ציוד, מוצר וכיו"ב נעשה הדבר בכדי לתאר את טיבם הנדרש. על כן, יש לראות את שמותיהם וסימני הזיהוי המסחריים של החומרים, הציוד והמוצרים כאילו נכתב לידם "או שווה ערך", והקבלן יהיה רשאי להציע מוצר שווה ערך כאמור לעיל.

1. **שמירה על כללי בטיחות**:
   1. הקבלן יבצע את העבודה בזהירות ובאחריות תוך שמירה והקפדה מרבית על כל הוראות וכללי הבטיחות בהתאם לכל חוק ותקן רלוונטיים ובהתאם לדרישות הבטיחות של מנהל הבטיחות והבריאות התעסוקתית, ובכלל זאת בהתאם לפקודת הבטיחות [נוסח חדש] תש"ל – 1970, חוק הארגון והפיקוח על העבודה תשי"ד – 1954 והתקנות שהותקנו מכוחם, חוק החשמל והתקנות שהותקנו מכוחו וההוראות המפורטות **בנספח ב'2**.
   2. הקבלן יבטיח הדרכת כל עובד המועסק על ידו, בעניין דרישות הבטיחות בעבודה הקבועות בנוהלי החברה והנדרשות על פי כל דין, ויבטיח את קיומן על ידי עובדיו.
2. **שמירה על כללי התנהגות**:
   1. הקבלן ימנע מגרימת כל הפרעה ו/או מטרד לעוברי אורח ולתושבי הסביבה במהלך ביצוע העבודות.
   2. הקבלן ישמור ויקפיד על כללי התנהגות נאותים במהלך כל תקופת ההסכם, הן מצידו והן מצד כל גורם מטעמו. בכלל זה יקפיד הקבלן על יחס אדיב מצידו או מצד מי מטעמו כלפי כל אדם.

הוראות פרק זה הינן תנאים עיקריים בהסכם והפרתן תהווה הפרה יסודית של ההסכם.

**ביצוע מקצועי**

* 1. העבודה תבוצע בהתאם להסכם ובאורח מקצועי, לשביעות רצונו של המנהל. אישורו של המפקח לביצועה של עבודה או מטלה מכח הסכם זה, לא ישחרר את הקבלן מחובתו ואחריותו האמורה לעיל.
  2. מבלי לגרוע מהוראות חלק א' של ההסכם, ישא הקבלן בכל העלויות שהינן כתוצאה מביצוע לא מקצועי לרבות ליקויים שיתגלו בכל זמן ואף לאחר תקופת ההסכם.

**העסקת כוח אדם ואי קיום יחסי עובד מעביד**

1. העסקת כוח אדם:
   1. הקבלן יעסיק את עובדיו בהתאם להוראות כל דין, הסכם קיבוצי או הסדר קיבוצי או כל נוהג ומנהג מחייבים במסגרת יחסי העבודה.
   2. הקבלן יבטיח קיומם של תנאי בטיחות ותנאים לשמירת בריאות העובדים ורווחתם כנדרש בחוק, ובאין דרישה חוקית, כפי שיידרש על ידי המפקח.
   3. החברה תהיה רשאית לדרוש בכל עת כי הקבלן ימציא אישור מאת רו"ח בדבר עמידתו במחויבויות האמורות לעיל ותשלום שכר מינימום כדין, בנוסח עליו תורה החברה.

לא הומצאו האישורים האמורים לפי דרישת החברה, תהיה החברה רשאית לעכב תשלומים לקבלן עד להמצאתם.

1. מוצהר בזאת כי הקבלן ו/או עובדיו ו/או מי מטעמו לא יחשבו כעובדים של החברה (לרבות כל אחד מהתאגידים המהווים את החברה לעניין הסכם זה) ובשום מקרה לא ייווצרו ביניהם לבין החברה (או אחד מהתאיגידים כאמור לעיל) כל יחסי עובד ומעסיק. נקבע על ידי ערכאה מוסמכת כי התקיימו יחסי עובד ומעסיק בין החברה (או בין אחד מהתאגידים) לבין הקבלן ו/או מי מעובדיו ו/או מי מטעמו, ישפה הקבלן את החברה עבור כל הוצאה שתוציא בשל כך, בצירוף 15% עבור הוצאותיה הכלליות.

אי עמידה בתנאי פרק זה תהווה הפרה יסודית של ההסכם.

**שעות וימי מנוחה**

* 1. הקבלן מצהיר ומתחייב כי העבודה תבוצע על ידו בימים ובשעות שאינם ימי מנוחה ו/או שעות מנוחה כמשמעותם בפקודת סדרי שלטון ומשפט, התש"ח - 1948, בכפוף לאמור להלן, ובלבד שהמשך העבודה בימי המנוחה ובשעות המנוחה כאמור אינו דרוש באופן דחוף לשם מניעת סכנה או הפרעה בלתי סבירה לביטחון הציבור, בריאותו או בטיחותו, או להסרת סכנה או הפרעה כאמור, וניתן על כך אישור המפקח.
  2. הקבלן מצהיר כי לא יפעיל ולא ירשה להפעיל מכונה כמשמעותה בתקנות מפגעים (רעש בלתי סביר מציוד בניה), התשל"ט – 1979, לצורכי חפירה, בניה או כיוצ"ב באזור מגורים בין השעות 19:00 ל- 06:00 למחרת ובימי מנוחה, כמשמעותם בפקודת סדרי שלטון ומשפט, התש"ח - 1948, זולת אם הפעלת המכונה דרושה באופן דחוף לשם מניעת סכנה או הפרעה בלתי סבירה לביטחון הציבור, בריאותו או בטיחותו, או להסרת סכנה או הפרעה כאמור, וניתן על כך אישור המפקח.

לעניין סעיף זה:

תחילת ימי המנוחה - מחצית השעה לפי תחילת יום המנוחה;

סיום יום המנוחה - מחצית השעה לאחר סיום יום המנוחה.

* 1. **שמירת הסביבה** - הקבלן יפנה את הפסולת ממקום העבודה כדין, ואך ורק לאתרים מורשים שיאושרו ע"י המנהל. מבלי לגרוע מכלליות האמור, על הקבלן להציג לחברה קבלות המעידות על פינוי הפסולת לאתרים האמורים, עפ"י דרישתה.

היה ולא פינה הקבלן את הפסולת ממקום העבודה לאתר מורשה כאמור לעיל, יחויב הקבלן בקנס של 20,000 ש"ח, בגין כל פינוי לאתר שאינו מורשה.

**המחאת זכויות ו/או חובות מכוח ההסכם**

* 1. מוסכם בזאת בין הצדדים כי כל התחייבויותיו של הקבלן מכוח ההסכם הינן מכוח מומחיותו המקצועית ולפיכך עליו לבצען בעצמו ו/או באמצעות עובדיו.
  2. הקבלן, בכפוף לאמור בסעיף 9.3 להלן, לא יהיה רשאי להמחות את זכויותיו או חובותיו מכוח ההסכם או חלק מהן לאחר/ים וכן אין הוא רשאי להעביר או למסור לאחר כל זכות או חובה הנובעת מההסכם, ולרבות המחאת הזכות לקבלת סכומי תמורה ממנו לגורם אחר.
  3. היה הקבלן תאגיד וביקש להמחות את זכויותיו ו/או חובותיו מכוח ההסכם על דרך של העברת זכויות במניות החברה, יפנה לקבלת אישור המנהל. המנהל עפ"י שיקול דעתו הבלעדי יקבע האם לאשר המחאה כאמור ואם לאו.

החלטתו של המנהל תהיה סופית ותחייב את הקבלן.

* 1. מבלי לגרוע מהחובה האמורה לעיל מובהר כי היה וחרף האמור לעיל המחה הקבלן את זכויותיו או חובותיו על פי חוזה זה או מקצתן בניגוד לאמור לעיל, או מסר את ביצועו של שרות כלשהו המוטל עליו לפי הסכם זה, כולו או מקצתו, לאחר, יישאר הוא אחראי להתחייבויותיו המוטלות עליו עפ"י הסכם זה על אף ההמחאה האמורה ומבלי שיהיה בכך כדי לפגוע בזכויותיה של החברה כלפי הגורם הנמחה.

אין באמור בכדי לגרוע מכל סעד או תרופה לה זכאית החברה עפ"י כל דין או הסכם.

הוראות סעיפים אלו הינן תנאים עיקרים בהסכם והפרתן תהווה הפרה יסודית של ההסכם.

* 1. החברה תהיה רשאית להמחות לאחר או לאחרים את כל זכויותיה ו/או התחייבויותיה על פי ההסכם או חלקן, ללא צורך בקבלת הסכמת הקבלן לכך.
  2. מבלי לגרוע מכלליות האמור לעיל זכאי הקבלן להיעזר בביצוע של חלק מסוים מתוך העבודה בקבלן משנה בתנאים שלהלן:
     1. ביצוע חלק העבודה ע"י קבלן המשנה **טעון אישור מראש ובכתב** מאת המנהל.
     2. קבלן המשנה יהיה כפוף לכל התחייבויות הקבלן בהסכם זה, ללא יוצא מהכלל. כפיפות זו תעוגן בהסכם שבין הקבלן לקבלן המשנה.
     3. מבלי לגרוע מכלליות האמור לעיל, מתחייב הקבלן לכלול בכל ההסכמים אותם יערוך עם קבלני המשנה מטעמו, תנאים בדבר כיסוי ביטוחי לחברה אשר תנאיו לא יפחתו מאלו הקבועים בהסכם זה.
     4. הקבלן ימשיך וישא באחריות מלאה לכל מחויבויותיו עפ"י הסכם זה, לרבות אחריותו לגבי עבודות שבוצעו בפועל ע"י קבלן המשנה.
     5. אין באמור לעיל כדי לגרוע מאחריותו הישירה של קבלן המשנה, כלפי החברה.

**אחריות בנזיקין**

* 1. הקבלן אחראי לכל נזק ו/או אובדן ו/או הפסד גוף ו/או רכוש ו/או אחר, שייגרמו לחברה ו/או לעובדיה ו/או למי מטעמה ו/או לצד שלישי כלשהו ו/או לקבלן ו/או לעובדיו ו/או למי מטעמו עקב ו/או בקשר עם ביצוע העבודות ו/או הפרת התחייבויותיו על פי חוזה זה.
  2. הקבלן אחראי בגין כל נזק ו/או אובדן שיגרם עקב שגיאה מקצועית של הקבלן ו/או מי מטעמו, טעות ו/או הזנחה ו/או השמטה במעשה ו/או במחדל במילוי חובתו המקצועית ו/או עקב שימוש בחומרים או אביזרים לקויים ו/או פגם במוצרים ו/או חוסר התאמתם לדרישות החברה ו/או חוסר התאמתם לתקנים הנדרשים מהמוצרים. אחריותו של הקבלן תחול גם לגבי כל מקרה שיתגלה לאחר תום תקופת ההתקשרות על פי חוזה זה. אחריותו של הקבלן בגין האמור בסעיף זה תחול גם בגין עבודות שבוצעו על ידי מי מטעמו או בשליחותו.
  3. הקבלן אחראי, לכל נזק ו/או חבלה שיגרמו למתקני, רכוש ו/או ציוד החברה תוך כדי ו/או בקשר עם ביצוע העבודות על-פי הסכם זה ובכל זמן ציוד ומתקנים הנמצאים תחת השגחת הקבלן, והוא מתחייב להשלים כל אובדן ולתקן כל נזק, כאמור, ללא דיחוי.
  4. הקבלן אחראי בלעדית לכל אבדן ו/או נזק ו/או קלקול לציוד מכל סוג ותאור הנמצא בשימושו או שהובא על ידו ו/או על ידי מי מטעמו בקשר עם ביצוע העבודות, ובכלל זאת למערכות, לחלקים, לרכיבים, לאביזרים ולחומרים הנדרשים לביצוע העבודות והוא פוטר את החברה מכל נזק ו/או אובדן שיגרם לציוד כאמור.
  5. הקבלן פוטר את החברה ו/או עובדיה ו/או כל אדם הנמצא בשירותה, מכל אחריות לכל אובדן ו/או נזק שהם באחריותו על פי חוזה זה ו/או על פי כל דין ומתחייב לשפות ו/או לפצות באופן מלא, מיד עם קבלת דרישה בכתב, את החברה ו/או את עובדיה ו/או את שלוחיה בכל סכום בגין כל תביעה ו/או דרישה ו/או הוצאה שתגרם לה בגין אובדן ו/או נזק לגוף ו/או לרכוש שהם באחריותו על פי חוזה זה ו/או על פי כל דין, לרבות הוצאות משפטיות ואחרות בקשר לכך. החברה תודיע לקבלן על קבלת תביעה כאמור בתוך זמן סביר מקבלתה ותאפשר לו להתגונן מפניה.
  6. האמור יחול בהתאמה גם כלפי עיריית כפר סבא והמועצה המקומית כוכב יאיר צור – יגאל ועיריית הוד השרון.

**ביטוחי הקבלן:**

1. כמפורט **בנספח ב'1** (א) להסכם "תנאים כלליים לביטוח".

**פיצויים מוסכמים, שיפוי קיזוז עיכבון**

1. **פיצויים מוסכמים:**
   1. החברה תחייב את הקבלן בסך של 500 ₪ (בצירוף מע"מ כדין), בגין כל יום איחור במסירת העבודות לעומת מועד הסיום הנדרש. לעניין סעיף זה: "**יום**"- יום קלנדארי, לרבות חגים ומועדים.

הסכומים האמורים יהיו צמודים למדד הידוע במועד האחרון להגשת הצעות למכרז.

* 1. בגין פינוי פסולת ממקום העבודה לאתר פסולת שאינו מורשה יחויב הקבלן כמפורט בפרק שמירת הסביבה, אוצרות טבע ועתיקות.
  2. החברה תחייב את הקבלן בסך של 100 ש"ח בגין כל הוראת תשלום אותה תבצע עקב קיומו של צו עיקול כנגד הקבלן אשר הוטל על הכספים המגיעים לו מהחברה.
  3. בגין דחיית העבודות יהיה זכאי הקבלן לפיצוי מוסכם כמפורט בפרק "שינוי קצב העבודה – דחייה".
  4. בגין הפסקת העבודות יהיה זכאי הקבלן לפיצוי מוסכם כמפורט בפרק "הפסקת העבודה ע"י החברה".
  5. במהלך תקופת הבדק ותקופת מתן שירותי התחזוקה (ככל שהחברה תבחר להזמין שירותים כאמור), יחויב הקבלן לעמוד במדדי השירות שלהלן, ויחויב בפיצוי מוסכם ככל שלא יעמוד בהם כמפורט לצידם:

| **נושא** | **מדד השירות הנדרש** | **פיצוי מוסכם** |
| --- | --- | --- |
| תחילת טיפול בתקלה משביתה בימי חול | בתוך 2 שעות מקבלת קריאה | 500 ₪ לכל שעה איחור או חלק משעה |
| תחילת טיפול בתקלה משביתה בימי שבת וחגים | בתוך 3 שעות מקבלת קריאה | 500 ₪ לכל שעה איחור או חלק משעה |
| תחילת טיפול בתקלה שאינה משביתה בימי חול | בתוך 24 שעות מקבלת קריאה | 1,000 ₪ לכל יום איחור או חלק ממנו |
| תחילת טיפול בתקלה שאינה משביתה בימי שבת וחגים | בתוך 48 שעות מקבלת קריאה | 1,000 ₪ לכל יום איחור או חלק ממנו |

1. **שיפוי:**
   1. שילמה החברה תשלום שהיה על הקבלן לשלמו מכוח כל הסכם או דין, ישפה הקבלן את החברה בגין תשלום זה בתוספת 15% בגין הוצאות כלליות של החברה, בתוך 7 ימים מיום שנדרש לכך על ידה. בכלל זה, ישפה הקבלן את החברה בגין כל תשלום שחויבה בו מכוח פסק דין בקשר עם העבודה ובקשר עם הסכם זה, לרבות תשלומים בגין הוצאות משפט וכל הוצאה שנגרמה לחברה בקשר עם ניהול ההליך לרבות שכ"ט עו"ד, שכ"ט מומחה וכל עלות נלוות נוספת.
   2. מבלי לגרוע מהאמור לעיל ובהסכם זה, מובהר, כי במקרה בו תוגש נגד החברה ו/או מי מטעמה תביעה משפטית שעניינה העבודות העומדות בבסיס הסכם זה, תהיה רשאית החברה להתפשר עם התובע ולערוך עימו כל הסדר שיביא לסיום ההליך המשפטי.

ככל שהסדר כאמור יהיה כרוך בתשלום כספים לתובע, חובת התשלום תחול על הקבלן.

טרם תגיע החברה להסדר כאמור עם התובע, תקיים שימוע לקבלן במשרדיה, למעט במקרה בו במסגרת ההליך המשפטי ימליץ בית המשפט על הסדר פשרה וגובה התשלום מכוחו.

מובהר בזאת, כי לקבלן לא תהיה כל טענה ו/או דרישה כנגד החברה מקום בו תגיע להסדר כמפורט לעיל.

1. **קיזוז:**

החברה תהא רשאית לקזז ולנכות מסכום כלשהו המגיע לקבלן לפי הסכם זה – כל סכום שלדעת המנהל מגיע מהקבלן לחברה ו/או למי מטעמה ו/או לכל צד ג' עפ"י כל הסכם או דין.

1. **עיכבון:**

החברה רשאית תהיה לעכב בידה כל מיטלטלין, מתקנים, חומרים, כלי עבודה וכיו"ב וזאת כבטוחה עד למילוי התחייבויותיו של הקבלן אותן לא מלא על פי הקבוע בהסכם. הקבלן לא יהיה זכאי לכל פיצוי ו/או תוספת תמורה (לרבות הפרשי ריבית והצמדה) בגין מימוש זכות העיכבון ע"י החברה.

אין באמור בסעיפים אלה בכדי לגרוע מכל סעד או תרופה להם זכאית החברה על פי כל דין או הסכם.

**עיסוק בהרשאה וניהול ספרים**

1. הקבלן מצהיר בזאת כדלקמן:
   1. כי הינו עומד בתנאי חוק עסקאות גופים ציבוריים, תשל"ו – 1976.
   2. ברשותו תעודת "עוסק מורשה" לפי חוק מס ערך מוסף, תשל"ו – 1975.
   3. הוא מנהל ספרים כדין וכי הוא פועל במסגרת עבודתו נשוא הסכם זה כנדרש עפ"י כל דין כלפי שלטונות המס ובכלל, וכי ימשיך ויעשה כן במהלך כל תקופתו של הסכם זה.
   4. הוא מנהל תיק ניכויים כדין לכל עובדיו, כי הינו מפריש עבורם את כל ההפרשות הנדרשות על פי הדין וכי הוא ימשיך ויעשה כן בכל תקופת חלותו של ההסכם.
2. במעמד חתימתו של ההסכם ו/או סמוך לכל שנת כספים חדשה ימציא הקבלן לחברה אישור על גובה ניכוי מס במקור מטעם פקיד השומה האזורי.

מוסכם בזאת כי במידה ולא יומצא לחברה אישור כאמור במועד, לא יהיה זכאי הקבלן לכל החזר מהחברה בגין סכומי מס שנוכו מהתמורה לה הוא זכאי בהעדר אישור כאמור, וזאת על אף שהמציא אישור בדיעבד.

1. עפ"י דרישת החברה יציג הקבלן בסוף כל שנת כספים התאמה של רישומי הנהלת החשבונות ביחס להסכם זה, כפי שמדווחים לרשויות המס.

**ביטול ההסכם ותוצאותיו**

1. מוסכם בין הצדדים כי החברה תהיה רשאית לבטל את ההסכם מיידית במקרים הבאים:
   1. מונה לקבלן כונס נכסים מכח כל דין ו/או הוכרז כפושט רגל, או – באם הינו תאגיד – ניתן לגביו צו להקפאת הליכים או צו פירוק - קבוע או זמני.
   2. נגד הקבלן או מי ממנהליו הוגש כתב אישום, או הורשע בנוגע למעשים שהרשעה לגביהם הינה בבחינת עברה שיש עימה קלון ו/או עבירה הנוגעת לשירותים מכוח הסכם זה.
   3. הקבלן או מי מטעמו נתפס או נחשד בגניבה, בעבירת שוחד, או בכל מעשה מרמה, לרבות שפיכת פסולת וצבירת חומרים שלא כדין.
   4. הוכח לחברה כי הקבלן אינו מסוגל לעמוד בדרישות ההסכם מסיבה מקצועית, בריאותית, כספית, טכנית, או מכל סיבה אחרת.

מובהר בזאת כי אין המקרים המנויים לעיל כעילות ביטול ההסכם בבחינת רשימה סגורה וכי אין במנייתם בכדי לגרוע מזכות החברה לבטל ההסכם מכוח כל עילה שבדין, ובכלל זה לבטל את ההסכם עקב הפרתו על ידי הקבלן.

1. בוטל ההסכם, תעשה ההתחשבנות הסופית בין הצדדים ביחס לתמורה שנותרה לתשלום ו/או ששולמה ביתר לפי העניין.

מובהר, למען הסר כל ספק, כי היה ובוטל ההסכם עקב אחד מהטעמים המצוינים לעיל או עקב הפרתו ע"י קבלן, לא יהיה זכאי הקבלן לכל פיצוי שהוא מהחברה בגין ביטול ההסכם.

1. בכל מקרה של ביטול ההסכם כאמור לעיל ו/או מכוח כל דין או הסכם - זכויותיה של החברה, חובותיו של הקבלן והביטחונות מטעמו לא יפגעו, ויושארו בתוקפם המלא, כאילו לא בוטל ההסכם, בכל הנוגע לשירותים ו/או העבודות שבוצעו עד מועד הביטול.

האמור בסעיף זה אינו בא לגרוע מסעדים נוספים או חלופיים להם זכאית החברה עפ"י כל דין או הסכם.

**ויתור**

1. כל התנאה, חריגה, ויתור, ארכה על תנאי ההסכם מטעם אחד הצדדים לא יהיו בתוקף אלא אם נעשו מראש ובכתב ונחתמו על ידי הצדדים לחוזה זה.

ויתר אחד הצדדים על זכות מזכויותיו או על ביצוע חובה שחייב היה הצד השני לבצע מכוח דין או הסכם לא יהיה בויתור כאמור משום תקדים לכל מקרה עתידי כאמור.

**הדין החל וסמכות שיפוט בלעדית וייחודית**

* 1. הדין החל על הסכם זה הוא הדין הישראלי בלבד.
  2. סמכות השיפוט הבלעדית והייחודית על כל הקשור ו/או נובע באופן ישיר ו/או עקיף מהסכם זה, לרבות פרשנותו, הפרתו ואכיפתו, תהיה אך ורק לבתי המשפט המוסמכים במחוז מרכז.

**כתובות והודעות**

1. כתובות הצדדים הינן כמפורט בכותרת להסכם.

מסמך או הודעה לעניין הסכם זה ישלח בדואר רשום לפי כתובת הצדדים וכל מסמך שנשלח בדואר רשום כאמור, יראו אותו כאילו נתקבל ע"י הנמען בתוך 5 ימים מתאריך המשלוח.

על אף האמור לעיל, לעניין פרק אופן תשלום התמורה, הודעה שתשלח ע"י החברה לכתובת הדוא"ל המצוינת בפרטי הקבלן, תחשב כאילו נתקבלה ע"י הקבלן בתוך יום אחד מתאריך המשלוח. האמור לעיל יחול לעניין הודעות דוא"ל שיישלחו ע"י החברה לעניין פרק "אופן תשלום התמורה" בלבד.

**כללי**

1. חוזה זה יכנס לתוקפו במועד חתימתו על ידי החברה.
2. הקבלן לא יתקשר ולא יסתייע, במישרין או בעקיפין, במנהלי הפרויקט ו/או במי מהיועצים ו/או המתכננים ו/או העובדים ו/או נותני השירותים, אשר פעלו ו/או פועלים, בשירות החברה במסגרת הפרויקט, וזאת מבלי לקבל את אישורה המפורש של החברה לכך בכתב. הפר הקבלן התחייבותו זו, ייחשב הדבר הפרה יסודית של החוזה אשר תזכה את החברה לכל הסעדים הקבועים בחוזה ו/או בדין.
3. אם ייקבע, כי הוראה כלשהי בהסכם הינה בלתי חוקית או אינה ניתנת לאכיפה, לא יהא בכך כדי לפגוע ביתר הוראות החוזה אשר תמשכנה לעמוד בתוקפן. במקרה האמור, הצדדים יפעלו בתום לב על מנת לסכם הוראות חדשות אשר ישקפו, ככל האפשר, את הכוונות המקוריות של ההסכם.

נספח א'1



**פלגי שרון מיסודן של עיריית כפר סבא והמועצה המקומית כוכב יאיר צור – יגאל בע"מ**

**מיה (תשתיות המים של הוד השרון) בע"מ**

**מכרז פומבי מס' 04/2025**

**לביצוע עבודות לאספקה והתקנת דיזל גנרטור לגיבוי אספקת החשמל למט"ש כפר סבא – הוד השרון**

**הצעת המשתתף וכתב כמויות**

לשון יחיד משמעה גם לשון רבים ולהיפך, ולשון זכר משמעה גם לשון נקבה

אני הח"מ \_\_\_\_\_\_\_\_\_\_\_\_\_\_\_\_ ח.צ./ח.פ./ת.ז. \_\_\_\_\_\_\_\_\_\_\_\_\_\_\_\_\_\_\_\_ כתובת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מצהיר, מסכים ומתחייב בזה כדלקמן:

1. הנני מצהיר בזאת כי קראתי בעיון את כל מסמכי המכרז שבנדון, דהיינו: ההודעה לעיתונות, ההוראות למשתתפים, נוסח ההסכם וטופס הצעת המשתתף, הבנתי את כל התנאים והדרישות הנדרשים מאת המשתתפים במכרז זה, בדקתי ושקלתי כל דבר העשוי להשפיע על קביעת מחיר הצעתי.
2. הנני מצהיר מסכים ומתחייב:
   1. כי אינני קבלן כוח אדם עפ"י חוק העסקת עובדים על ידי קבלני כוח אדם, התשנ"ו – 1996.
   2. כי הנני עומד בכל תנאי המכרז וכי היה ואזכה במכרז וימצא במהלך תקופת ההסכם כי אינני עומד בתנאי המכרז תהיה רשאית החברה לבטל את ההתקשרות.
   3. כי ראיתי ובחנתי את מקום ביצוע העבודות וכי הנני מצוי בתנאי השטח הקיימים בו.
   4. למלא אחר כל ההוראות המפורטות במסמכי המכרז.
3. 1. בתמורה לביצוע העבודות, להלן הצעתי המצורפת למסמך זה, המהווה את אחוז ההנחה מכלל המחירים הנקובים בכתב הכמויות המצ"ב, ערוכה בהתאם לסעיף 4 להוראות למשתתפים**:**

| %\_\_\_\_\_\_\_\_\_ אחוז הנחה (ובמילים: \_\_\_\_\_\_\_\_\_\_\_\_\_\_ אחוז הנחה) |
| --- |

**ידוע לי כי הצעה אשר תנקוב באחוז תוספת – תיפסל ללא שימוע.**

ידוע לי שהצעתי משקפת את המחיר הסופי המוצע על ידי, באופן המגלם את כל העבודות, החומרים, ההוצאות והעלויות הכרוכים בביצוע העבודות, ומילוי כל חובותיי לפי ההסכם.

* 1. הנני מצרף להצעתי את המסמכים המפורטים בסעיף 5 להוראות למשתתפים לרבות ערבות אוטונומית כמפורט בסעיף 2.7 להוראות למשתתפים.

1. הנני מצהיר ומתחייב כי הצעתי זו מחייבת אותי לכל דבר ועניין ובהתאם לתנאי המכרז וההסכם שצורף לו, ללא סייג וללא תנאי, למשך ארבעה חודשים לפחות מהמועד האחרון שנקבע להגשת הצעות למכרז (וככל שיידחה מועד זה, למשך ארבעה חודשים מהמועד הנדחה). 

ידוע לי כי הערבות המצורפת להצעתי זו משמשת להבטחת עמידתי אחר הצעתי ו/או המצאת כל המסמכים הנדרשים, תוך 7 ימי עבודה ממועד קבלת ההסכם לחתימות ו/או עמידתי בכל תנאי המכרז.

ידוע לי כי סכום הערבות נקבע כפיצוי מוסכם בכל אחד מהמקרים המנויים בסעיף ערבות המכרז להוראות למשתתפים, לרבות במקרה של אי המצאת המסמכים הנדרשים ע"י המשתתף הזוכה, כתנאי להשתכללות ההתקשרות, והנני מוותר על כל טענה ו/או דרישה כנגד החברה במקרה ובו תממש את זכותה כאמור.

ידוע לי, כי במידה ואזכה במכרז, תנאי מוקדם להשתכללות ההתקשרות מכוח המכרז הינו המצאת ההסכם חתום על ידי בצירוף כל המסמכים הנדרשים עפ"י ההסכם – לרבות ערבות הסכם ואישור על קיום ביטוחים – עפ"י הנוסח הקבוע במסמכי המכרז, תוך 7 ימי עבודה ממועד קבלת ההסכם לחתימות.

ידוע לי, כי במידה ואזכה במכרז, היה וההסכם בצירוף המסמכים הנדרשים, עפ"י הנוסח הקבוע במסמכי המכרז, לא יומצאו על ידי במועד האמור, החברה תהיה רשאית לבטל את זכייתי במכרז ולחלט את ערבות המכרז.

**ולראיה באתי/נו על החתום:**

**שם המשתתף \_\_\_\_\_\_\_\_\_\_\_\_\_\_\_\_\_\_\_\_\_\_\_**

**מס' ת.ז./ח.פ./ח.צ. \_\_\_\_\_\_\_\_\_\_\_\_\_\_\_\_\_\_\_\_**

**כתובת המשתתף \_\_\_\_\_\_\_\_\_\_\_\_\_\_\_\_\_\_\_\_\_**

**מס' טלפון \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ שם/ות מורשה/י החתימה של המשתתף \_\_\_\_\_\_\_\_\_\_\_\_\_\_\_**

**חתימה/ות \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**במידה והמשתתף במכרז הינו תאגיד יש למלא את האישור להלן:**

אני הח"מ \_\_\_\_\_\_\_\_\_\_\_\_\_ עו"ד/רו"ח החברה \_\_\_\_\_\_\_\_\_\_\_\_\_\_\_\_\_\_ מאשר בזאת כי חתימות ה"ה \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_, שניהם מנהל/ים בתאגיד בצרוף חותמת התאגיד מחייבים, עפ"י תזכיר התאגיד ותקנותיו, את התאגיד, לכל דבר ועניין.

\_\_\_\_\_\_\_\_\_\_\_\_\_\_\_\_\_

**עו"ד/רו"ח**

**כתב כמויות**

**נספח א'2**

**מפרט טכני מיוחד**

**נספח א'3**

**- יומצא כנדרש ע"י הזוכה בלבד -**

**ערבות זו אינה ערבות מכרז**

**כתב ערבות ביצוע/טיב/בדק**

לכבוד

פלגי שרון מיסודן של עיריית כפר סבה והמועצה המקומית כוכב יאיר צור – יגאל בע"מ (להלן: **"החברה"**)

התע"ש 11

כפר סבא

א.ג.נ.,

ערבות בנקאית מספר \_\_\_\_\_\_\_\_\_

1. לפי בקשת \_\_\_\_\_\_\_\_\_\_\_\_\_\_\_\_\_\_\_\_ מס' ת.ז./ח.פ./ח.צ.\_\_\_\_\_\_\_\_\_\_\_\_\_\_\_\_\_\_ מרחוב \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (כתובת מלאה כולל מיקוד) (להלן: "הנערב") אנו ערבים בזה כלפיכם באופן בלתי חוזר לתשלום כל סכום עד לסכום כולל של 220,000 ₪ (במילים מאתים ועשרים אלף ש"ח) בלבד (להלן: "סכום הערבות") בקשר להסכם לביצוע ו/או לטיב ו/או לבדק לביצוע עבודות לאספקה והתקנת דיזל גנרטור לגיבוי אספקת החשמל למט"ש כפר סבא – הוד השרון, מכוח מכרז מס' 04/2025.

2. סכום הערבות יהיה צמוד למדד המחירים לצרכן כפי שהוא מתפרסם מפעם לפעם על ידי הלשכה המרכזית לסטטיסטיקה (להלן: "המדד") בתנאי הצמדה שלהלן:

"המדד היסודי" לעניין ערבות זו יהיה מדד חודש \_\_\_\_\_\_\_\_\_\_\_\_\_ שהתפרסם בתאריך \_\_\_\_\_\_\_\_\_\_\_\_ בשיעור \_\_\_\_\_\_\_\_\_\_\_\_\_\_\_\_\_\_ נקודות (בסיס: \_\_\_\_\_\_\_).

"המדד החדש" לעניין ערבות זו יהיה המדד האחרון שפורסם קודם לקבלת דרישתכם ע"פ ערבות זו.

הפרשי ההצמדה לעניין ערבות זו יחושבו כדלקמן:

אם יתברר כי המדד החדש עלה לעומת המדד היסודי יהיו הפרשי ההצמדה בסכום השווה למכפלת ההפרש בין המדד החדש למדד היסודי בסכום החילוט מחולק במדד היסודי.

אם המדד החדש יהיה נמוך מהמדד היסודי נשלם לכם את הסכום הנקוב בדרישתכם עד לסכום הערבות ללא כל הפרשי הצמדה.

3. לפי דרישתכם הראשונה בכתב, מיד עם מועד קבלת דרישתכם על ידינו לפי כתובתנו המפורטת להלן אנו נשלם לכם כל סכום הנקוב בדרישה, ובלבד שלא יעלה על סכום הערבות בתוספת הפרשי הצמדה, מבלי להטיל עליכם חובה להוכיח את דרישתכם ומבלי שתהיו חייבים לדרוש את התשלום תחילה מאת הנערב.

4. כל דרישה לתשלום מכח כתב ערבות זה תימסר לנו בכתב בסניף \_\_\_\_\_\_\_\_\_ בכתובת \_\_\_\_\_\_\_\_\_\_\_\_\_\_\_\_ כשהיא חתומה ע"י מנכ"ל החברה או ממלא מקומו. דרישה אשר תהא חתומה ע"י ממלא מקומו של מנכ"ל החברה תהא מלווה באישור עורך דין בדבר זהות החותם וסמכותו לחתום על דרישה כזו מטעם החברה.

5. התשלום, כאמור בסעיף 3 לעיל, יעשה על ידנו על דרך של העברה בנקאית לחשבון החברה ע"פ הפרטים שיימסרו על ידכם בדרישתכם או באמצעות המחאה עשויה על ידנו לפקודתכם ע"פ שיקול דעתכם הבלעדי.

6. ערבות זו תישאר בתוקפה עד ליום \_\_\_\_\_\_\_\_\_\_\_\_ (כולל) בלבד ולאחר תאריך זה תהיה בטלה ומבוטלת. כל דרישה על פי ערבות זו צריכה להתקבל על ידנו בכתב לא יאוחר מהתאריך הנ"ל.

7. ערבות זו אינה ניתנת להעברה, הסבה או להמחאה.

בכבוד רב, \_\_\_\_\_\_\_\_\_\_\_\_\_\_\_\_\_

**נספח א'4**

**נספח תשלומים**

מועד הגשת החשבון לתשלום יהיה לפי המוקדם מבין האירועים שלהלן:

1. בסיום עבודות החשמל לאחר בדיקה ואישורו של המפקח מטעם התגיד ישולם עבור כלל עבודות אלה בהתאם לפרק החשמל בכתב הכמויות.
2. בדיקת הגנרטור במפעל – ישולם 30% ממחיר הגנרטור.
3. עם הגעת הגנרטור למט"ש, חיבורו וקבלת אישור המנהל כי הגנרטור עומד בכל דרישות החברה – ישולם 70% הנותרים ממחיר הגנרטור.

**נספח ב' 1 (א')**

**תנאים כלליים לביטוח**

לעניין הגדרות נשוא נספח ביטוח זה:

| שם הקבלן | : | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | (להלן: "**הקבלן**") |
| --- | --- | --- | --- |
| מזמין העבודות | : | **פלגי שרון בע"מ ו/או מיה (תשתיות המים של הוד השרון) בע"מ** | (להלן: "**החברה**") |
| העבודות | : | **אספקה והתקנת גנרטור לגיבוי אספקת החשמל למט"ש כפר סבא – הוד השרון"** | (להלן: "**העבודות**") |

**ביטוחי הקבלן:**

1. מבלי לגרוע מאחריותו על פי הדין ו/או מהתחייבויותיו של הקבלן על פי האמור בהסכם זה, מתחייב הקבלן כי לפני מועד תחילת העבודות ו/או מתן השירותים נשוא הסכם זה (להלן: "**העבודות**") ו/או הצבת ציוד כלשהו באתר העבודות (המוקדם מהמועדים הנ"ל) על ידו ו/או עבורו, ולמשך כל זמן ביצוען של העבודות, לרכוש ולקיים על חשבונו הוא, על שמו, ולעניין פוליסות העבודות הקבלניות, גם על שם קבלני המשנה מטעמו, ועל שם החברה, את הביטוחים, בהתאם לתנאים המפורטים בנספח ב' (1) (א') זה **תנאים כלליים לביטוח לרבות בנספח ב' (1) (ב')** למסמכי המכרז וההסכם (להלן: "**אישור ביטוחי הקבלן**"), אצל חברת ביטוח המורשית כדין לפעול בישראל.
2. **ביטוח כל הסיכונים עבודות קבלניות**.
   1. **פרק א' ביטוח העבודות**.
      * 1. בטוח כל הסיכונים המבטח במלוא ערכן (ערך הכינון) את כל העבודות בקשר עם ההסכם שבנדון לרבות מתקנים, חומרים וציוד המהווים חלק מהעבודות, כולל בין היתר נזקים לציוד קל, כלי עזר, חומרים בבעלות ו/או באחריות הקבלן ו/או הבאים מטעמו אשר הובאו לאתר ו/או משמשים במישרין ו/או בעקיפין לביצוע העבודות המבוצעות על ידי הקבלן ו/או מטעמו, כמפורט להלן, למשך כל תקופת הביטוח.
        2. הביטוח על פי פרק זה, יכלול תקופת תחזוקה בת 24 חודשים מתוכם 12 חודשים תחזוקה מורחבת, המכסה אובדן או נזק שייגרם לעבודות ואשר התגלה בתקופת התחזוקה ומקורו בתקופת ביצוע העבודות הנדרשות לשם קיום התחייבויות הקבלן כלפי החברה בקשר עם אבדן או נזק כאמור.
        3. פרק זה יכלול תנאי מפורש, לפיו מוותר המבטח על כל זכות תחלוף ו/או שיבוב כלפי החברה ו/או מנהליה ו/או עובדיה ו/או מנהל ו/או מפקח העבודות מטעמה (**למעט בגין אחריותם המקצועית של המנהל ו/או מפקח העבודות**) ובלבד שהאמור בדבר הוויתור על זכות התחלוף לא יחול לטובת מי שגרם לנזק בזדון.
        4. על אף האמור רשאי הקבלן לא לערוך ביטוח לציוד קל וחומרים אשר לא מהווים חלק מהעבודות בכפוף לסעיף הפטור (29).
   2. **פרק ב' אחריות כלפי צד שלישי**.
3. ביטוח אחריות כלפי צד שלישי המבטח את אחריותם על פי דין של הקבלן ו/או עובדיו ו/או קבלנים וקבלני משנה המועסקים על ידו בביצוע העבודות בקשר עם ההסכם שבנדון, בשל מעשה ו/או מחדל בקשר עם העבודות אשר גרמו לאובדן, פגיעה או נזק לגופו ו/או לרכושו של כל אדם ו/או כל גוף שהוא מבלי לגרוע מכלליות האמור לרבות פגיעה או נזק לחברה ו/או למנהליה ו/או לעובדיה ו/או למנהל ו/או למפקח העבודות מטעמם.
4. גבולות האחריות 5,000,000 ₪ (חמישה מיליון ₪) לאירוע ובמצטבר לתקופת הביטוח.
5. פרק זה אינו כפוף להגבלות בדבר חבות הקשורה או הנובעת מאש, התפוצצות, בהלה, מכשירי הרמה, ציוד חפירה, פריקה וטעינה של כלי רכב, חבות הקבלן בגין וכלפי קבלנים וקבלני משנה, עבודות בגובה ו/או בעומק, זיהום תאונתי מקרי ובלתי צפוי, מתקנים סניטאריים פגומים, מהומות, פרעות, שביתה והשבתה (למעט נזקי מלחמה וטרור), הרעלה וכל דבר מזיק ממאכל או משקה וכן תביעות תחלוף מצד המוסד לביטוח לאומי (למעט בגין אחריות הקבלן כלפי עובדים שהקבלן חייב לשלם בגינם דמי ביטוח לאומי).
6. בפוליסת הביטוח צוין במפורש כי רכוש החברה למעט רכוש המבוטח או עשוי היה להיות מבוטח בפרק א' (העבודות) לעיל ולמעט אותו חלק של רכוש שבו פועל הקבלן הנמצא בשליטתו הישירה והבלעדית של הקבלן, ייחשב לצורך ביטוח זה כרכוש צד שלישי.
7. הביטוח הנערך על פי פרק זה יורחב לשפות את החברה ו/או מנהליה ו/או עובדיה ו/או מנהל ו/או מפקח העבודות מטעמן (להלן: "**יחידי המבוטח**") בגין אחריות שתוטל על מי מהם בגין מעשה ו/או מחדל רשלני של הקבלן ו/או מי מטעמו לרבות קבלנים וקבלני משנה וזאת בכפוף לסעיף אחריות צולבת לפיו נערך הביטוח בנפרד עבור כל אחד מיחידי המבוטח, ולמעט לעניין אחריותו המקצועית של מפקח העבודות מטעמם.
   1. **פרק ג' חבות מעבידים**.
8. בטוח חבות מעבידים בגין אחריותו של הקבלן על פי פקודת הנזיקין (נוסח חדש) ו/או עפ"י חוק האחריות למוצרים פגומים, התש"ם 1980, כלפי העובדים המועסקים על ידו בביצוע העבודות לרבות קבלנים, קבלני משנה ו/או עובדיהם (במידה והקבלן ייחשב כמעבידם), בגין מקרה מוות ו/או נזק גופני כתוצאה מתאונה ו/או מחלה מקצועית (להלן: "**מקרה הביטוח**") שנגרמו למי מהם במשך תקופת הביטוח תוך כדי ועקב ביצוע עבודתם.
9. גבולות האחריות 20,000,000 ₪ (עשרים מיליון ₪) לתובע, לאירוע ובמצטבר לתקופת הביטוח.
10. ביטוח זה אינו כולל הגבלות בדבר עבודות בעומק או בגובה, שעות עבודה ומנוחה, חבות הקבלן כלפי קבלנים, קבלני משנה ועובדיהם (היה והקבלן ייקבע כמעבידם), פיתיונות ורעלים וכן בדבר העסקת בני נוער המועסקים על פי החוק.
11. ביטוח זה יורחב לכסות את החברה ו/או מנהליה ו/או עובדיה ו/או מנהל ו/או מפקח העבודות מטעמם היה ונקבע, לעניין קרות מקרה ביטוח כלשהו, כי מי מהם נושא בחובות מעביד כלשהן כלפי מי מהעובדים המועסקים על ידי הקבלן ו/או לעניין חבות הקבלן כלפי מי מהעובדים המועסקים על ידו.
12. פרק זה יכלול תנאי מפורש, לפיו מוותר המבטח על כל זכות תחלוף ו/או שיבוב כלפי החברה ו/או מנהליה ו/או עובדיה ו/או מנהל ו/או מפקח העבודות מטעמם ובלבד שהאמור בדבר הוויתור על זכות התחלוף לא יחול לטובת מי שגרם לנזק בזדון.
    1. **תקופת הרצה**:

מוסכם בזה כי הפוליסה לביטוח העבודות הקבלניות המפורטת בסעיף 2 לעיל, כפותה לתקופת הרצה בת 60 (שישים) יום ממועד סיום העבודות.

1. **ביטוחי חבויות:**
   1. **ביטוח אחריות מקצועית**.
2. ביטוח אחריות מקצועית המבטח את אחריות הקבלן על פי דין בשל תביעה ו/או דרישה בגין רשלנות מקצועית ו/או בשל הפרת חובה מקצועית שהוגשה במשך תקופת הביטוח, בגין אובדן ו/או פגיעה גופנית ו/או נזק לגופו ו/או לרכושו של כל אדם ו/או כל גוף שהוא שמקורם במעשה או מחדל רשלני של הקבלן ו/או מנהליו ו/או עובדיו בגין העבודות בקשר עם ההסכם שבנדון, ומבלי לגרוע מכלליות האמור לרבות פגיעה או נזק לחברה ו/או למנהליה ו/או לעובדיה.
3. גבולות האחריות 2,000,000 ₪ (שני מיליון ₪) לאירוע ובמצטבר לתקופת הביטוח.
4. פוליסת הביטוח הנערכת על פי האמור בסעיף **3.1** זה, תורחב לשפות את החברה ו/או מנהליה ו/או עובדיה בגין אחריות אשר תוטל על מי מהם למעשה ו/או מחדל רשלני מצד הקבלן ו/או מנהליו ו/או עובדיו וזאת מבלי לגרוע מביטוח חבות הקבלן כלפי החברה ו/או מנהליה ו/או עובדיה.
5. ביטוח זה לא יהיה כפוף להגבלות בדבר חבות הנובעת מאובדן שימוש, איחור, השהייה או עיכוב בעקבות מקרה ביטוח מכוסה, כמו כן תכלול הפוליסה הרחבות בגין חבות הקבלן עקב אובדן מסמכים (מוגבל לסך של 50,000 ₪ למקרה ולתקופת הביטוח), חריגה מסמכות שנעשתה בתום לב וחבות הנובעת מטעות, רשלנות או אי יושר של מי מעובדי הקבלן.
6. מוסכם בזה כי פוליסת הביטוח האמורה תכלול מועד תחולה רטרואקטיבי שאינו מאוחר מיום תחילת ביצוען של העבודות על פי הסכם זה.
7. כמו כן תכסה פוליסת הביטוח תקופת גילוי של 6 (שישה) חודשים לאחר תום תקופת הביטוח (למעט באם עילת הביטול הינה בגין אי תשלום פרמיה ו/או מרמה) בתנאי כי לא נערך ע"י הקבלן ביטוח חלופי המעניק כיסוי מקביל שנועד לכסות חבות המבוטחת לפי פוליסה זו. מוסכם בזה כי הכיסוי הביטוחי על פי הרחבה זו יחול אך ורק על אירועים שעילתם לפני תום תקופת הביטוח ואשר נתגלו לראשונה בתקופת הגילוי.
8. את ביטוח האחריות המקצועית, על הקבלן להחזיק בתוקף כל עוד מתקיימת אחריותו על פי דין לכל פעילות אשר נעשתה על ידו בקשר עם הסכם זה על נספחיו.
9. בכפוף לקבלת דרישה בכתב מהחברה (להלן: "**הדרישה**")במקרה של גילוי נסיבות העלולות להביא לתביעה על פי פוליסת הביטוח לאחריות מקצועית ו/או על מנת לאפשר לחברה לבחון את קיום תנאי הביטוח שבהסכם, ימציא הקבלן לחברה בתוך 14 ימים ממועד קבלת הדרישה לכך העתק מהפוליסה לביטוח אחריות מקצועית, מוסכם בזה כי הקבלן ימציא לחברה את חלקי הפוליסה **המתייחסים להתקשרות נשוא מכרז (הסכם) זה בלבד** ומבלי שייחשפו נתונים מסחריים שאינם רלוונטיים לעבודות נשוא **מכרז (הסכם)** זה.
   1. **ביטוח חבות המוצר**.
10. ביטוח חבות המוצר המבטח את אחריותו של הקבלן על פי חוק האחריות למוצרים פגומים, התש"ם 1980, בשל תביעה ו/או דרישה שהוגשה במשך תקופת הביטוח, בגין פגיעה גופנית ו/או נזק פיזי לרכוש שנגרם על ידי המוצר לאחר מסירתו ואשר בגינו אחראים הקבלן (עובדיו ומנהליו) ו/או בגין מי מטעמם במסגרת ביצוען של העבודות בקשר עם ההסכם (להלן: "**המוצר**"), לכל אדם ו/או גוף כלשהו ומבלי לגרוע מכלליות האמור לרבות **לחברה ו/או למנהליה ו/או לעובדיה**.
11. גבולות האחריות 2,000,000 ₪ (שני מיליון ₪) לאירוע ובמצטבר לתקופת הביטוח.
12. באחריותו של הקבלן להרחיב את פוליסת הביטוח לשפות את החברה, מנהליה ועובדיה בגין אחריות אשר תוטל על מי מהם עקב נזק לגוף ו/או לרכוש כתוצאה מהמוצר לאחר מסירתו וזאת מבלי לגרוע מביטוח חבות הקבלן כלפי החברה ו/או מנהליה ועובדיה.
13. מוסכם בזה כי פוליסת הביטוח האמורה תכלול מועד תחולה רטרואקטיבי שאינו מאוחר מיום תחילת ביצוען של העבודות על פי הסכם זה.
14. פוליסת הביטוח הנערכת על פי האמור בסעיף **3.2** זה, תורחב לשפות את החברה ו/או מנהליה ו/או עובדיה בגין אחריות אשר תוטל על מי מהם בגין מעשה ו/או מחדל רשלני מצד הקבלן ו/או מנהליו ו/או עובדיו וזאת מבלי לגרוע מביטוח חבות הקבלן כלפי החברה ו/או מנהליה ו/או עובדיה.
15. כמו כן תכסה פוליסת הביטוח תקופת גילוי של 6 (שישה) חודשים לאחר תום תקופת הביטוח (למעט באם עילת הביטול הינה בגין אי תשלום פרמיה ו/או מרמה) בתנאי כי לא נערך ע"י הקבלן ביטוח חלופי המעניק כיסוי מקביל שנועד לכסות חבות המבוטחת לפי פוליסה זו. מוסכם בזה כי הכיסוי הביטוחי על פי הרחבה זו יחול אך ורק על אירועים שעילתם לפני תום תקופת הביטוח ואשר נתגלו לראשונה בתקופת הגילוי.
16. את ביטוח חבות המוצר, על הקבלן להחזיק בתוקף כל עוד מתקיימת אחריותו על פי דין לכל פעילות אשר נעשתה על ידו בקשר עם הסכם זה על נספחיו. בכפוף לקבלת דרישה בכתב מהחברה (להלן: "**הדרישה**")במקרה של גילוי נסיבות העלולות להביא לתביעה על פי פוליסת הביטוח לחבות המוצר ו/או על מנת לאפשר לחברה לבחון את קיום תנאי הביטוח שבהסכם, ימציא הקבלן לחברה בתוך 14 ימים ממועד קבלת הדרישה לכך העתק מהפוליסה לביטוח חבות המוצר, מוסכם בזה כי הקבלן ימציא לחברה את חלקי הפוליסה **המתייחסים להתקשרות נשוא מכרז (הסכם) זה בלבד** ומבלי שייחשפו נתונים מסחריים שאינם רלוונטיים לעבודות נשוא **מכרז (הסכם)** זה.
    1. **גבולות האחריות בביטוחי אחריות:**

מוסכם בזה על הקבלן כי ביטוחי, אחריות מקצועית וחבות המוצר, ייערכו בגבולות אחריות ספציפיים לכל פוליסה בנפרד ולא כגבולות אחריות משותפים. מובהר בזאת כי במקרה של ביטוח משולב, יוכפל גבול האחריות המפורט בסעיף ביטוח זה ובנספח אישור קיום הביטוחים (**לכדי 4,000,000 ₪ לאירוע ולתקופת הביטוח**).

1. בנוסף לאמור לעיל, ומבלי לגרוע ממנו, מוסכם בזה כי הקבלן יבטח על חשבונו הוא למשך כל זמן ביצוע העבודות את מכלול העבודות לרבות החומרים, הציוד, המתקנים וכל רכוש אחר שהובא למקום העבודה לצורך ביצוע העבודות, במלוא ערכם מעת לעת בפני כל נזק ו/או אבדן המבוטח בביטוח אש מורחב ו/או ביטוח כל הסיכונים הקיים לקבלן בקשר להסכם זה. הקבלן רשאי לא לערוך ביטוח זה במלואו ו/או בחלקו ובלבד שיחול הפטור כמפורט בסעיף 29 להלן.
2. ביטוחי אחריות כלפי צד שלישי וחבות מעבידים הנערכים על ידי הקבלן כאמור בסעיף **2** לעיל, יכסו בין היתר גם את אחריותו של הקבלן בגין ו/או כלפי קבלנים וקבלני משנה (בביטוח אחריות מעבידים ככל שייחשבו לעובדיו) ובנוסף (ומבלי לגרוע מהאמור) יורחבו ביטוחי הקבלן לשפות את החברה ו/או מנהליה ו/או עובדיה ו/או מנהל ו/או מפקח העבודות מטעמם בגין אחריות שתוטל על מי מהם לכל מעשה ו/או מחדל של הקבלן ו/או בגין מי מהבאים מטעמו היה וייתבעו בגין מעשי ו/או מחדלי המבוטח (הקבלן) - (להלן: "**יחידי המבוטח**").
3. הקבלן מתחייב להחזיק בתוקף את כל הביטוחים הנדרשים בקשר עם העבודות נשוא הסכם זה, במשך כל התקופה בה יהיה הסכם זה בתוקף. עם זאת, את ביטוחי אחריות מקצועית וחבות המוצר על הקבלן להחזיק בתוקף כל עוד קיימת לקבלן אחריות על פי הדין לכל פעילות אשר נעשתה על ידו בקשר עם הסכם זה על נספחיו.
4. ביטוח הקבלן הנערך על פי **סעיף 2** לעיל (פרק א' העבודות) בביטוח העבודות הקבלניות, יכלול ויתור על זכות התחלוף (שיבוב) של מבטחי הקבלן כלפי החברה ו/או מנהליה ו/או עובדיה ו/או מנהל ו/או מפקח העבודות מטעמם, ובלבד שהאמור בדבר הוויתור על זכות התחלוף לא יחול לטובת אדם שגרם לנזק בזדון.
5. מוסכם בזה כי באשר לאחריות החברה בגין מעשי ו/או מחדלי הקבלן,תהייהפוליסת האחריות כלפי צד שלישי הנערכת על ידי הקבלן כפופה לסעיף "**אחריות צולבת**" על פיו יראו את הביטוחים כאילו נערכו בנפרד עבור כל אחד מיחידי המבוטח.
6. פוליסות ביטוחי האחריות (צד שלישי, אחריות מקצועית וחבות המוצר) הנערכות על ידי הקבלן יכללו תנאי מיוחד לפיו הפוליסות כאמור יורחבו לשפות את החברה ו/או מנהליה ו/או עובדיה בגין אחריות שתוטל על מי מהם למעשי ו/או מחדלי הקבלן ו/או קבלני משנה מטעמו – הכול כמפורט באישור ביטוחי הקבלן (**נספח ב' (1) (ב')**).
7. כמו כן יצוין בפוליסת אחריות הקבלן כלפי צד שלישי (פרק ב' בפוליסה לביטוח העבודות), במפורש, כי רכוש החברה שבו פועל הקבלן, אשר לא בוטח על פי הביטוח שנערך בהתאם לסעיף **2** לעיל בפרק א' ביטוח העבודות), ייחשב כרכוש צד שלישי, לעניין ביטוח זה למעט אותו חלק של הרכוש שבו פועל הקבלן והנמצא בשליטתו הישירה והבלעדית של הקבלן.
8. *למען הסר כל ספק מוסכם ומוצהר כי רכוש בעלי קרקע ו/או בעלי מבנים ו/או רשויות בהם פועל הקבלן במסגרת ביצוע העבודות יחשב גם כן כרכוש צד שלישי, בכפוף לאמור לעיל*.
9. כתנאי לקבלת צו לתחילת ביצוע העבודות נשוא הסכם זה, הקבלן ימציא לחברה את אישור ביטוחי הקבלן **(נספח ב' (1) (ב'))** בנוסח המצורף כשהוא חתום כדין על ידי חברת הביטוח. מוסכם בזה כי המצאת אישור ביטוחי הקבלן חתום כאמור לעיל, מהווה תנאי יסודי לקיום ההסכם על נספחיו. מוסכם כי איחור של עד 10 (עשרה) ימים בהמצאת "אישור ביטוחי הקבלן" מיום קבלת דרישה בכתב מהחברה, לא יהווה הפרת תנאי יסודי, כאמור.
10. בנוסף ומבלי לגרוע מהאמור לעיל מתחייב הקבלן להמציא לידי החברה, לא יאוחר ממועד חתימת הסכם זה וכתנאי לקבלת צו לתחילת ביצוע העבודות נשוא הסכם זה, מכתב הצהרה לפטור מאחריות החברה ו/או מנהליה ו/או עובדיה ו/או מנהל ו/או מפקח העבודות מטעמם לנזקים בהתאם לנוסח "הצהרה - פטור מאחריות לנזקים", המצורפת להסכם זה ומסומנת **(נספח ב' (1) (ג'))** חתומה כדין על ידי הקבלן.
11. *בנוסף ומבלי לגרוע מהאמור לעיל מתחייב הקבלן להמציא לידי החברה, לא יאוחר ממועד חתימת הסכם זה וכתנאי לקבלת צו לתחילת ביצוע העבודות נשוא הסכם זה, נספח תנאים מיוחדים לביצוע עבודות בחום בהתאם לנוסח המצורף* *להסכם זה ומסומן* **כנספח ב' (1) (ג'))***, כשהוא חתום כדין על ידי הקבלן.*
12. מבלי לגרוע מכל הוראה מהוראות הסכם זה לעניין הסבת ההסכם, ובמקרה בו העבודות נשוא הסכם זה או חלק מהן יבוצעו על ידי קבלן משנה מטעם הקבלן, מתחייב הקבלן לדאוג כי בידי קבלן המשנה תהיינה פוליסות ביטוח בהתאם למפורט בהסכם זה לרבות בהתאם לתנאים ולסכומים הנדרשים **בנספח ב' (1) (א') זה "תנאים כלליים לביטוח"** ובאישור עריכת ביטוחי הקבלן (**נספח ב' (1) (ב'**). לחילופין יכלול הקבלן את אחריותם של קבלני המשנה בביטוחיו.
13. למען הסר ספק מובהר בזאת, כי הקבלן הוא הנושא באחריות כלפי החברה ו/או מנהליה ו/או עובדיה ו/או מנהל ו/או מפקח העבודות מטעמם בגין מעשה או מחדל בביצוען של העבודות נשוא הסכם זה, לרבות עבודות אשר יבוצעו על ידי קבלני המשנה, והוא יהיה אחראי לשפות את החברה ו/או מנהליה ו/או עובדיה ו/או מנהל ו/או מפקח העבודות מטעמם בגין כל אובדן ו/או נזק שייגרם למי מהם, במישרין ו/או בעקיפין, עקב העבודות שבוצעו על ידי מי מקבלני המשנה, בין אם אובדן ו/או נזק כאמור מכוסה באיזו מהפוליסות דלעיל ובין אם לאו.
14. הקבלן מתחייב לקיים בדייקנות את כל דרישות פוליסות ביטוחי הקבלן אשר נערכות כמפורט **בנספח ב' (1) (א') זה "תנאים כלליים לביטוח"** לעיל ולהלן ולעשות כל פעולה אשר יידרש לעשותה על ידי המבטח, החברה ו/או מנהליה ו/או עובדיה כדי לממש את זכויותיהם על פי תנאי הביטוח בעת הצורך, לרבות הצטרפותו לתביעה של החברה ו/או מנהליה ו/או עובדיה, על פי פוליסות הביטוח, אם יידרש לכך על ידם, ככל שאין זה נוגד את האינטרס של הקבלן.
15. בנוסף ומבלי לגרוע מהאמור בהסכם זה ובנספחיו, מוסכם כי בעת קרות מקרה ביטוח על פי איזה מהביטוחים הנערכים בהתאם **לנספח ב' (1) (א') זה "תנאים כלליים לביטוח"**, מתחייב הקבלן לפנות בתוך זמן סביר ובהתאם לתנאי פוליסות הביטוח לחברת הבטוח ולהודיע לה על קרות האירוע ולדאוג כי נציג חברת הבטוח יגיע ללא דיחוי לאתר לבדיקת הנזק. מובהר כי על הקבלן לפעול על פי הוראות נציג חברת הבטוח ולסייע לו ככל הנדרש, לרבות להעביר לו כל מידע שידרוש.
16. בנוסף לאמור לעיל, הקבלן מתחייב לבצע את כל הפעולות שתידרשנה להשבת המצב לקדמותו בתוך זמן סביר לאחר קרות מקרה הביטוח לרבות פינוי פסולת והריסות. הקבלן מתחייב לשאת בכל ההוצאות שתידרשנה להשבת המצב לקדמותו. החברה מתחייבת להעביר אל הקבלן את הסכום שתשלם חברת הביטוח בגין הנזק, וסכום זה בלבד. למען הסר ספק מובהר כי הקבלן יישא בכל ההוצאות מעבר לסכום האמור שיועבר על ידי חברת הבטוח (לרבות ההשתתפות העצמית) וכי החברה לא תהא חייבת לקבלן כל תשלום לכיסוי ההוצאות כאמור.
17. בנוסף ומבלי לגרוע מהאמור לעיל ולהלן בהסכם זה, מוסכם בזה כי תגמולי הביטוח על פי פרק א' בפוליסה לביטוח העבודות הקבלניות (**ביטוח העבודות**), בגין נזקי רכוש (לרכוש החברה), ישולמו ישירות לחברה, אלא אם הורתה החברה אחרת בכתב למבטח. מוסכם בזה כי פוליסת הביטוח תכלול הוראה מתאימה לעניין זה. תיקן הקבלן בעצמו נזק המכוסה לפי פוליסת הביטוח כאמור, בשלמותו, בהתאם לקביעת שמאי מוסמך מטעם חברת הביטוח, או שטרם קיבל מהחברה תשלום עבור העבודה שניזוקה , מתחייבת החברה להורות למבטח בכתב על תשלום תגמולי הביטוח ישירות לידי הקבלן עד לסכום הדרוש לשם קימום האבדן או הנזק. מוסכם כי תגמולי ביטוח עד לסך של 150,000 ש"ח (מאה וחמישים אלף ₪)
18. בנוסף ומבלי לגרוע מהאמור לעיל, בקרות אירוע מהותי המחיל איזו מהפוליסות המפורטות **בנספח ב' (1) (א') זה "תנאים כלליים לביטוח"** לעיל ולהלן יודיע הקבלן על כך בכתב לחברה. הקבלן מתחייב לשתף פעולה עם המבטח ו/או החברה ו/או מי מטעמה בכל הדרוש למימוש זכויות החברה על פי הפוליסה (ככל שהדבר אינו נוגד את אינטרס הקבלן), וזאת מבלי לגרוע מזכויות החברה ו/או מי מהבאים מטעמה בקשר עם הסכם זה, לנהל המשא ומתן בעצמם.
19. מבלי לגרוע מהאמור בהסכם זה לעיל ולהלן מוסכם כי בכל מקרה של נזק לעבודות, על הקבלן מוטלת החובה לפעול בהתאם לנהלים שיימסרו לו על ידי שמאי מטעם חברת הביטוח.
20. הפר הקבלן את הוראות הפוליסות באופן המפקיע את זכויותיו ו/או זכויות החברה ו/או מנהליה ו/או עובדיה, יהא הקבלן אחראי לנזקים שיגרמו לחברה ו/או למנהליה ו/או לעובדיה, באופן מלא ובלעדי ולא תהיינה לו כל תביעות ו/או טענות, כספיות או אחרות, כלפי מי מהם והוא יהא מנוע מלהעלות כל טענה, כאמור.
21. כל מחלוקת בין הקבלן לבין החברה ו/או מנהל ו/או מפקח העבודות מטעמה בדבר עלות תיקון נזקים מבוטחים שאירעו במהלך העבודות תוכרע על פי דו"ח השמאי אשר יבדוק את הנזקים מטעם חברת הביטוח.
22. כמו כן ומבלי לגרוע מהאמור לעיל ולהלן, הקבלן יהיה אחראי לשפות את החברה ו/או מנהליה ו/או עובדיה באופן מלא בגין כל נזק אשר ייגרם למי מהם עקב אי כיסוי ביטוחי הנובע מהפרה ו/או אי קיום של תנאי מתנאי איזו מפוליסות הביטוח על ידי הקבלן ו/או מנהליו ו/או העובדים המועסקים על ידו ו/או קבלני משנה מטעמו.
23. ביטוחי הקבלן יכללו תנאי מפורש על פיו הינם ראשוניים וקודמים לכל בטוח הנערך על ידי החברה וכי מבטחי הקבלן מוותרים על כל טענה ו/או דרישה ו/או תביעה בדבר שיתוף ביטוחי החברה , לרבות כל טענה ו/או זכות כאמור בסעיף 59 לחוק חוזה הביטוח התשמ"א – 1981 ולרבות כל טענת "**ביטוח כפל**" כלפי החברה , וכלפי מבטחיה.
24. פוליסות ביטוחי הקבלן הנערכות על פי האמור לעיל ולהלן לרבות כמפורט בנספח אישור ביטוחי הקבלן (**נספח ב' (1) (ב')**) יכללו תנאי מפורש על פיו המבטח אינו רשאי לבטלם ו/או לשנותם לרעה במשך תקופת ביצוע העבודות נשוא הסכם זה (להלן: "**תקופת הביטוח**"), אלא אם כן תישלח לקבלן ולחברה, הודעה בכתב, באמצעות דואר, **שלושים (30)** יום מראש על כוונתו לעשות זאת. וכי לא יהיה תוקף לביטול ו/או לשינוי לרעה שכאלו לגבי החברה, מנהליה ועובדיה אם לא נשלחה הודעה בכתב כאמור לעיל ובטרם חלוף **שלושים (30)** הימים ממועד משלוח ההודעה.
25. בכל פעם שמבטחו של הקבלן יודיע **לקבלן ולחברה**  כי מי מביטוחי הקבלן עומד להיות משונה לרעה ו/או מבוטל, כאמור **בנספח ב' (1) (א') זה "תנאים כלליים לביטוח"** לעיל, מתחייב הקבלן לערוך את אותו הביטוח מחדש ולהמציא לחברה אישור עריכת ביטוח חדש, לפני מועד השינוי לרעה או ביטול הביטוח כאמור לעיל.
26. הקבלן מצהיר, כי לא תהיה לו כל טענה ו/או דרישה ו/או תביעה כנגד החברה ו/או מנהליה ו/או עובדיה ו/או מנהל ו/או מפקח העבודות מטעמם בגין נזק שהוא זכאי לשיפוי בגינו, או שהיה זכאי לשיפוי בגינו על פי הביטוחים שנערכו לפי פרק א' (ביטוח העבודות - רכוש) לאישור עריכת ביטוחי הקבלן (**נספח ב' (1) (ב')**), ו/או הפרת תנאי מתנאי איזו מהפוליסות הנ"ל ו/או ביטוח חסר ו/או בהתאם לנדרש בהסכם זה והוא פוטר בזאת את החברה ו/או מנהליה ו/או עובדיה ו/או מנהל ו/או מפקח העבודות מטעמם מה מכל אחריות לנזק כאמור לרבות בגין ההשתתפות העצמית הנקובה בפוליסה,. ובלבד שהאמור לעיל בדבר פטור מאחריות, לא יחול לטובת אדם שגרם לנזק בזדון.
27. **מוסכם בזה כי** האמור בהסכם זה לעיל ולהלן יוסיף (ולא יגרע) על כל הוראה אחרת בהסכם זה בדבר פטור מאחריות כלפי החברה ו/או מנהליה ו/או עובדיה ו/או מנהל ו/או מפקח העבודות מטעמם. **למען הסר כל ספק מובהר כי** האמור **בנספח ב' (1) (א') זה "תנאים כלליים לביטוח"** זה מתייחס לנזקים הנעוצים בביצוע העבודות נשוא הסכם זה על ידי הקבלן ו/או כל מי שבא מטעמו בקשר עם הסכם זה.
28. מוסכם בזה כי ביטוחי הקבלן הנערכים על פי האמור בהסכם זה לא יכלול חריג לחבות המבטח עקב ו/או בקשר עם רשלנות רבתי מצד הקבלן (המבוטח) ו/או בגין מי מהבאים מטעמו בקשר עם העבודות נשוא הסכם זה, ובלבד שלא יהיה באמור לעיל, כדי לגרוע מחובות הקבלן (המבוטח) וזכויות המבטח על פי חוק חוזה הביטוח תשמ"א – 1981.
29. מוסכם בזה במפורש, כי אין בעריכת ביטוחי הקבלן, המצאתם ו/או בשינויים, כדי להטיל אחריות כלשהי על החברה ו/או על מי מטעמה בקשר עם הסכם זה ו/או להוות אישור בדבר התאמתם למוסכם ו/או כדי לצמצם מאחריותו ו/או התחייבויותיו של הקבלן על פי הסכם זה או על פי הדין.
30. לא יאוחר מ- 7 (שבעה) ימים ממועד תום תקופת איזה מביטוחי הקבלן, מתחייב הקבלן לחזור ולהפקיד את אישור עריכת הביטוחים **נספח ב' (1) (ב')**), בגין הארכת תוקפם לתקופה נוספת, הקבלן מתחייב לחזור ולהפקיד את אישור ביטוחי הקבלן, במועדים הנקובים, מדי תקופת ביטוח וכל עוד הינו מחויב בעריכת הביטוחים על פי הסכם זה על נספחיו.
31. הקבלן מצהיר כי ידוע לו שהמצאת אישור עריכת הביטוחים **נספח ב' (1) (ב')**), חתום כדין על ידי מבטחי הקבלן והצהרת פטור מאחריות חתומה כדין על ידי הקבלן **נספח ב' (1) (ג')**),, מהווים תנאי מתלה ומקדים ובהעדר קיום אישור עריכת ביטוח ו/או הצהרה כאמור, בתוקף ובהתאם להסכם, החברה תהא רשאית למנוע מהקבלן את תחילת ו/או המשך ביצוע העבודות נשוא הסכם זה, וזאת בנוסף לכל סעד השמור לחברה עפ"י הסכם זה או הדין ובלבד שנשלחה אל הקבלן הודעה בכתב של 10 (עשרה) ימי עסקים, מראש.
32. מוסכם בזה במפורש כי אין בהמצאת נספחי הביטוח (כאמור) לרבות אישור עריכת ביטוחי הקבלן **נספח ב' (1) (ב')**), ו/או בבדיקתם ו/או אי בדיקתם, כדי להוות אישור בדבר התאמתם של ביטוחי הקבלן למוסכם, טיבם, תוקפם, היקפם או היעדרם ו/או כדי לגרוע מאחריותו של הקבלן ו/או על מי מהבאים מטעם הקבלן או כדי להטיל אחריות כלשהי על החברה ו ו/או על מי מהבאים מטעמה בקשר עם הסכם זה.
33. למען הסר ספק מובהר כי אי המצאתם במועד של אישורי הבטוח והצהרת הקבלן כאמור לעיל לא תפגע בהתחייבויותיו /או לא תגרע מאחריותו של הקבלן על-פי הסכם זה על נספחיו, לרבות, ומבלי לפגוע בכלליות האמור, לביצוע כל תשלום שחל על הקבלן, והקבלן מתחייב לקיים את כל התחייבויותיו נשוא ההסכם גם אם יימנעו ממנו ביצוע עבודות ו/או הכנסת רכוש ו/או ציוד לאתר בשל אי הצגת מסמכי הביטוח והאישורים במועד. בהקשר זה מובהר כי אין בעריכת הביטוחים הנ"ל על ידי הקבלן כדי לצמצם או לגרוע בצורה כלשהי מהתחייבות הקבלן בהתאם להסכם זה.
34. הקבלן מתחייב לעדכן את סכום הבטוח בגין הבטוח הנערך על-פי **פרק א' (ביטוח העבודות) באישור עריכת ביטוחי הקבלן** **נספח ב' (1) (ב')**),, מעת לעת, כדי שישקף מעת לעת את מלוא השווי של העבודות ו/או הרכוש ו/או הציוד ו/או החומרים המבוטחים בקשר עם הסכם זה.
35. למען הסר ספק מובהר בזאת כי סכומי הביטוח ו/או גבולות האחריות ו/או תנאי הביטוח המתחייבים מן האמור בהסכם זה לרבות המפורטים באישור עריכת הביטוח, הינם דרישה מינימאלית המוטלת על הקבלן, ועל הקבלן לבחון את חשיפתו לנזקים ולחבויות ולקבוע את סכומי הביטוח ו/או גבולות האחריות ו/או תנאי הביטוח בהתאם. הקבלן מצהיר ומאשר כי הוא יהיה מנוע מלהעלות כל טענה ו/או דרישה ו/או תביעה כלפי החברה ו/או מנהליה ו/או עובדיה ו/או מי מהבאים מטעמם בקשר עם הסכם זה בכל הקשור לסכומי הביטוח ו/או גבולות האחריות ו/או תנאי הביטוח המינימאליים כאמור.
36. החברה ו/או מי מטעם החברה רשאים (אך לא חייבים) לבדוק את אישור הביטוח **נספח ב' (1) (ב')**), ונספח **ב' (1) (ג')**), שיומצאו על ידי הקבלן כאמור לעיל והקבלן מתחייב לבצע כל שינוי או תיקון שיידרש על ידי החברה על מנת להתאימם להתחייבויות הקבלן כאמור **בנספח ב' (1) (א') זה "תנאים כלליים לביטוח"** בהסכם זה על נספחיו.
37. הקבלן מצהיר ומתחייב כי זכות הביקורת של החברה ו/או מי מטעם החברה ביחס לנספחי הבטוח וזכותם לבדוק ולהורות על תיקון אישור ביטוחי הקבלן כמפורט לעיל, אינה מטילה על החברה ו/או על מי מטעם החברה כל חובה וכל אחריות שהיא בכל הקשור לביטוחים כאמור, טיבם, היקפם, ותוקפם, או לגבי העדרם של ביטוחי הקבלן ואין בה כדי לגרוע מכל חבות שהיא המוטלת על הקבלן נשוא הסכם זה ונשוא כל דין.
38. הקבלן מתחייב למלא אחר תנאי פוליסות הביטוח הנערכות על ידו, לשלם את דמי הביטוח במלואם ובמועדם, לא לעשות כל מעשה שיש בו כדי לצמצם ו/או להפקיע את תוקף הביטוחים ולהמציא, לבקשת החברה בכתב, אישורים על תשלומי דמי הביטוח, לדאוג ולוודא כי פוליסות ביטוחי הקבלן תהיינה בתוקף במשך כל תקופת ביצוען של העבודות נשוא הסכם זה ו/או התחייבותיו על פי הסכם זה על נספחיו.
39. בנוסף לאמור לעיל ומבלי לפגוע בכלליות האמור, נקבע בביטוחי הקבלן כי הפרה בתום לב ו/או אי קיום בתום לב של תנאי מתנאי איזו מפוליסות הביטוח על ידי הקבלן ו/או מנהליו ו/או עובדיו לא יפגעו בזכויות החברה ו/או מנהליה /או עובדיה לקבלת שיפוי על פי ביטוחים אלו.
40. לא ביצע ו/או לא קיים הקבלן את הביטוחים אשר התחייב לבצע על פי הסכם זה **במלואם או בחלקם**, תהא החברה רשאית **אך לא חייבת**, ומבלי לפגוע בזכויות החברה על פי הסכם זה או על פי הדין, לערוך את הביטוחים **במלואם או בחלקם**  (בהתאם להחלטה בלעדית של החברה ) תחתיו ולשלם את דמי הביטוח על חשבונו של הקבלן. ובלבד שהחברה הודיעה לקבלן על כוונתה לעשות כן 14 יום מראש ובכתב. כל סכום שהחברה שילמה או התחייבה בתשלומו כאמור יוחזר בתוך 14 (ארבע עשר) ימי עבודה מהיום בו נמסרה הדרישה לקבלן על פי דרישתה הראשונה. לחילופין ומבלי לפגוע בזכויות החברה על פי **נספח ב' (1) (א') זה "תנאים כלליים לביטוח"**, החברה תהא רשאית לנכות סכומים אלו מכל סכום שיגיע ממנה לקבלן בכל זמן שהוא וכן תהייה רשאית לגבותם מהקבלן בכל דרך אחרת.
41. בנוסף ומבלי לגרוע מהאמור בכל מקום **בנספח ב' (1) (א') זה "תנאים כלליים לביטוח"**  לעיל, בכל שלבי ביצוע ההסכם מתחייב הקבלן למלא אחר כל דרישות והוראות החוק לביטוח לאומי והחוק לביטוח בריאות ממלכתי וכל הצווים, תקנות וכדומה, שהותקנו לפי החוקים הנ"ל, ובעיקר אך מבלי לפגוע בכלליות האמור לעיל באופן שכל עובדיו ושליחיו שיועסקו בביצוע העבודות נשוא הסכם זה, באופן מקרי או זמני, יהיו בכל עת ובמשך כל תקופת ביצוע העבודות זכאים לכל הזכויות שעל פי החוקים הנ"ל.
42. בנוסף ומבלי לגרוע מהאמור בכל מקום **בנספח ב' (1) (א') זה "תנאים כלליים לביטוח"** לעיל, מתחייב הקבלן למלא אחר כל דרישות והוראות פקודת התעבורה ו/או חוק הפיצויים לנפגעי תאונות דרכים (הפלת"ד) וכל הצווים, התקנות וכדומה, שהותקנו לפי החוקים הנ"ל, ובעיקר, אך מבלי לפגוע בכלליות האמור לעיל, באופן שכל העובדים שיועסקו בביצוע העבודות נשוא הסכם זה, לרבות אלה שיועסקו באופן מקרי או זמני, יהיו בכל עת ובמשך כל תקופת הסכם זה, מורשים לנהוג ברכב מנועי על פי החוקים הנ"ל וכל הוראות חוק אחר בקשר עם העבודות נשוא הסכם זה.
43. בנוסף ומבלי לגרוע מהאמור בכל מקום בהסכם זה, מתחייב הקבלן לקיים את כל הוראות החוקים והתקנות בדבר בטיחות בעבודה וכן את כל הוראות מכבי האש ו/או המשרד לאיכות הסביבה ו/או כל רשות אחרת בדבר אמצעי זהירות ומניעת נזקים אותם יש לקיים באתר העבודות.
44. ביטוחי הקבלן יכללו סעיף לפיו זכותם של החברה ו/או מנהליה ו/או עובדיה ו/או מנהל ו/או מפקח העבודות מטעמם על פי הביטוחים הנ"ל לקבלת שיפוי ו/או פיצוי לא תיפגע עקב העדר רישוי ו/או אישורים מתאימים מאת הרשויות או הגופים המתאימים. **למעט במקרה בו העדר הרישוי ו/או האישור הינו הסיבה הקרובה לנזק.**
45. הקבלן מתחייב לקיים על חשבונו את כל דרישות המבטחים בכל הקשור להגנה על העבודות בשלבי ביצוען ו/או לאחר מסירתן לרבות ובמפורש כל הנוגע להתקנת ו/או לנקיטת אמצעי הגנה כנגד נזקי טבע.
46. הקבלן מתחייב לקיים שמירה נאותה על כל הציוד ו/או הכלים המובאים על ידו לאתר ביצוע העבודות.
47. בנוסף ומבלי לגרוע מהאמור לעיל, מתחייב הקבלן כי בכל שלבי ביצוע עבודותיו ו/או לאחר מסירתן, לקיים במלואן את כל דרישות הגופים ו/או החברות בעלי הזכות במקרקעין בהם מתבצעות העבודות נשוא הסכם זה ולהשיג את אישורם לביצוע העבודות לרבות על פי הסכמים שנחתמו בין מי מהם לבין החברה. החברה מתחייבת להעביר אל הקבלן כל מסמך התחייבות כנ"ל.
48. למען הסר כל ספק מוסכם בזה במפורש כי האחריות לתשלום דמי הביטוח בגין הביטוחים הנערכים על פי **נספח ב' (1) (א') זה "תנאים כלליים לביטוח"** וההשתתפויות העצמיות בכל מקרה נזק ו/או תביעה כנגד המבטח על פי פוליסות הביטוח הנערכות על ידו יחולו על הקבלן בלבד, ובכל מקרה לא על החברה ו/או על מי מטעמה בכל הקשור עם הסכם זה.
49. מובהר בזאת כי כל הוראה **בנספח ב' (1) (א') זה "תנאים כלליים לביטוח"** בקשר לביטוח אינה באה לגרוע מכוחם של הוראות ההסכם בדבר אחריותו של הקבלן לנזקים באם יגרמו כאמור בסעיפים אחרים בהסכם זה ו/או על פי הדין.
50. בנוסף ומבלי לגרוע מכלליות האמור, לעיל, מוסכם בזה כי החברה תהא רשאית לעכב כל סכום לו הינו זכאית על פי תנאי **נספח ב' (1) (א') זה "תנאים כלליים לביטוח"** מהתמורה העומדת לזכות הקבלן בכל הקשור בעבודות בקשר עם הסכם זה, ובתנאי שהודיעה על כך לקבלן, בכתב, 7 (שבעה) ימים מראש. מוסכם בזה על החברה כי עם תשלום תגמולי הביטוח במלואם ויישוב התביעה בהתאם למוסכם על החברה , יושב לקבלן הסכום המעוכב בניכוי הוצאות שנגרמו לחברה (באם נגרמו) בקשר עם התביעה לתגמולי הביטוח.
51. מובהר בזאת, כי כל הוראה **בנספח ב' (1) (א') זה "תנאים כלליים לביטוח",** זה בקשר לביטוח אינה באה לגרוע מכוחם של הוראות ההסכם בדבר אחריותו של הקבלן לנזקים באם יגרמו כאמור בסעיפים אחרים בהסכם זה ו/או על פי הדין.
52. מבלי לפגוע באמור לעיל מוסכם ומוצהר בזה כי הפרת הוראות **נספח ב' (1) (א') זה "תנאים כלליים לביטוח"**, כולן או חלקן, מהווה הפרה יסודית של הסכם זה. מוסכם כי איחור של עד 10 (עשרה) ימים בהמצאת אישור ביטוחי הקבלן לאחר קבלת דרישה בכתב מהחברה, לא יהווה הפרה יסודית של ההסכם.
53. לא ביצע ו/או לא קיים ו/או לא האריך הקבלן את הביטוחים אשר התחייב לבצע על פי הסכם זה במלואם או בחלקם, תהא החברה רשאית, מבלי לפגוע בזכויותיה לפי הסכם זה או על פי הדין, לעכב כל תשלום המגיע ממנה לקבלן לפי הסכם זה.  מוסכם בזה על החברה כי עם הצגת נספח אישור ביטוחי הקבלן (**נספח ב' (1) (ב')**), בהתאם לנדרש על פי ההסכם ולמוסכם על החברה, ישולם לקבלן הסכום המעוכב, כאמור. על אף האמור, אי המצאת אישורי הביטוח במועד לא תהווה הפרה יסודית אלא לאחר שהחברה פנתה לקבלן בבקשה להמצאת אישורי הביטוח והקבלן לא פעל להמצאתם תוך 10 ימי עסקים מיום הבקשה.

**נספח ב' (1) (ב') – עבודות אספקה והתקנת גנרטור דיזל במט"ש**

| ***אישור קיום ביטוחים - ביטוח עבודות קבלניות*** | | | | | | | *תאריך הנפקת האישור* ***\_\_\_\_\_\_\_\_\_\_\_\_\_\_\_\_\_\_\_\_*** | |
| --- | --- | --- | --- | --- | --- | --- | --- | --- |
| *אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור.* | | | | | | | | |
| ***מבקש האישור הראשי \**** | | ***גורמים נוספים הקשורים למבקש האישור וייחשבו כמבקש האישור \**** | | ***המבוטח/המועמד לביטוח \*\**** | | ***אופי העסקה והעיסוק המבוטח \**** | | ***מעמד מבקש האישור \**** |
| ***שם:*** | | ***שם:*** | | ***שם:*** | | *אופי העסקה:*  ***☒ קבלן.***  ***☒ מכרז/הסכם 04/2025.***  *העיסוק המבוטח:*  ***☒ אספקה והתקנת גנרטור דיזל במט"ש כפר סבא הוד השרון.*** | | ***☒ מקבל השירותים.***  ***☒ חברה עירונית.***  ***☒ תאגיד מים וביוב.***  ***☐ אחר: \_\_\_\_\_\_\_.*** |
| ***פלגי שרון בע"מ*** | | ***מיה הוד השרון בע"מ*** | |  | |
| ***ח.פ.*** | ***51-429156-6*** | ***ח.פ.*** | ***51-438457-7*** | ***ח.פ.*** |  |
| ***מען:*** | | ***מען:*** | | ***מען:*** | |
| ***התע"ש 11, כפר סבא*** | | ***הנגר 8, הוד השרון*** | |  | |

| *פרקי הפוליסה*  *חלוקה לפי גבולות אחריות או סכומי ביטוח* | *מספר ומהדורת הפוליסה* | *תאריך תחילה*  *(ניתן להזין תאריך רטרואקטיבי)* | *תאריך סיום* | *גבול האחריות / סכום ביטוח / שווי העבודה* | | | *כיסויים נוספים בתוקף וביטול חריגים*  *יש לציין קוד כיסוי בהתאם לנספח ד'* |
| --- | --- | --- | --- | --- | --- | --- | --- |
| *סכום* | *מטבע* | *יש לציין קוד כיסוי בהתאם לנספח ד'* | |
| ***פרק א' – העבודות***  ***כל הסיכונים עבודות קבלניות***  ***כולל הרחבות בהתאם לפרקי הפוליסה:*** | ***ביט***  ***\_\_\_\_\_\_\_*** |  |  | ***\_\_\_\_\_\_\_\_\_*** | ***₪*** | *308* ***ויתור על תחלוף***  ***לטובת מיה הוד השרון - מבקש האישור.***  *309* ***ויתור על תחלוף***  ***לטובת מבקש האישור.***  *313* ***כיסוי בגין נזקי טבע.***  *314* ***כיסוי גניבה, פריצה ושוד.***  *317* ***קבלנים וקבלני משנה.***  *318* ***מבוטח נוסף***  ***מבקש האישור.***  *324* ***מוטב לתגמולי ביטוח מבקש האישור.***  *328* ***ראשוניות.***  *334* ***תקופת תחזוקה 24 חודשים מתוכם 12 חודשי תחזוקה מורחבת.*** | |
| *רכוש עליו עובדים ו/או רכוש סמוך* |  |  |  | *20% משווי הפרויקט מינימום 250,000* | ***₪*** |
| *פינוי הריסות* |  |  |  | *20% משווי הפרויקט מינימום 250,000* | ***₪*** |
| *הוצאות שכ"ט מתכננים אדריכלים ומומחים אחרים* |  |  |  | *100,000* | ***₪*** |
| *נזק* ***ישיר*** *כתוצאה מתכנון לקוי חומרים לקויים או עבודה לקויה* |  |  |  | *10% משווי הפרויקט מינימום 100,000* | ***₪*** |
| *נזק* ***עקיף*** *כתוצאה מתכנון לקוי חומרים לקויים או עבודה לקויה* |  |  |  | *מלוא סכום הביטוח* |  |
| *הוצאות עבודה ותיקונים זמניים לאחר נזק* |  |  |  | *150,000* | *₪* |
| ***פרק ב' צד שלישי***  ***ניתן לפרט הרחבות בהתאם לפרקי הפוליסה:*** |  |  |  | *5,000,000* | *₪* | *302* ***אחריות צולבת***  *307* ***הרחבת צד ג' קבלנים וקבלני משנה.***  *308* ***ויתור על תחלוף***  ***לטובת מיה הוד השרון - מבקש האישור.***  *309* ***ויתור על תחלוף***  ***לטובת מבקש האישור.***  *312* ***כיסוי בגין נזק שנגרם משימוש בצמ"ה.***  *315* ***כיסוי לתביעות המל"ל.***  *318* ***מבוטח נוסף – מבקש האישור.***  *321* ***מבוטח נוסף בגין מעשי או מחדלי המבוטח –מבקש האישור.***  *322* ***מבקש האישור מוגדר כצד ג'.***  ***328 ראשוניות.***  ***329 רכוש מבקש*** *האישור ייחשב כצד שלישי.*  ***340*** *הרחבת רעידות והיחלשות משען.*  ***341*** *הרחבת נזק עקיף עקב פגיעה במתקנים וכבלים תת קרקעיים.*  ***343*** *הרחבת הכיסוי לנזקים שייגרמו בעת פריקה וטעינה.*  ***344*** *הרחבת הכיסוי לעבודות בגובה או בעומק.* | |
| *נזקי גוף הנובעים משימוש בציוד מכני הנדסי שהינו כלי רכב מנועי ושאין חובה לבטחו בביטוח חובה* |  |  |  | *1,000,000* | *₪* |
| *נזק* ***ישיר*** *מפגיעה במתקנים, צינורות וכבלים תת קרקעיים* |  |  |  | *מלוא גבול האחריות* |  |
| *נזק* ***תוצאתי*** *מפגיעה במתקנים, צינורות וכבלים תת קרקעיים* |  |  |  | *250,000* | *₪* |
| *רעד והחלשת משען* |  |  |  | *500,000* | *₪* |
|  |  |  |  |  |  |

| ***פרק ג' חבות מעבידים*** |  |  |  | *20,000,000 לתובע*  *20,000,000 במצטבר לתקופת הביטוח.* | *₪*  *₪* | *308* ***ויתור על תחלוף***  ***לטובת מיה הוד השרון - מבקש האישור.***  *309* ***ויתור על תחלוף***  ***לטובת מבקש האישור.***  *319* ***מבוטח נוסף – היה***  ***וייחשב כמעבידם של מי מעובדי המבוטח.***  *328* ***ראשוניות.***  *350* ***הרחבת חבות כלפי קבלנים וקבלני משנה היה ומבקש האישור ייחשב כמעבידם.*** |
| --- | --- | --- | --- | --- | --- | --- |
| ***אחריות מקצועית***  ***מהדורת הפוליסה***  *רטרואקטיבי* ***\_\_\_\_\_\_\_\_\_\_\_\_\_\_\_*** | *\_\_\_\_\_\_\_*  *\_\_\_\_\_\_\_* |  |  | *2,000,000*  *לאירוע*  *ולתקופת הביטוח* | *₪* | *301* ***אבדן מסמכים.***  *308* ***ויתור על תחלוף***  ***לטובת מיה הוד השרון - מבקש האישור.***  *309* ***ויתור על תחלוף***  ***לטובת מבקש האישור.***  *321* ***מבוטח נוסף בגין מעשי או מחדלי המבוטח –מבקש האישור.***  *326* ***פגיעה בפרטיות.***  *328 ראשוניות.*  *332* ***תקופת גילוי –***  ***(****6 חודשים****).*** |
| ***חבות המוצר***  ***מהדורת הפוליסה***  *רטרואקטיבי* ***\_\_\_\_\_\_\_\_\_\_\_\_\_\_\_*** | *ביט*  *\_\_\_\_\_\_\_* |  |  | *2,000,000*  *לאירוע*  *ולתקופת הביטוח* | *₪* | *301* ***אבדן מסמכים.***  *308* ***ויתור על תחלוף***  ***לטובת מיה הוד השרון - מבקש האישור.***  *309* ***ויתור על תחלוף***  ***לטובת מבקש האישור.***  *321* ***מבוטח נוסף בגין מעשי או מחדלי המבוטח –מבקש האישור.***  *328 ראשוניות.*  *332* ***תקופת גילוי –***  ***(****6 חודשים****).*** |

| ***פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה המפורטת בנספח*** *ג'****)\*:*** |
| --- |
| ***☒ (46) רכישת ציוד תפעולי, (069) קבלן עבודות אזרחיות, (097) מכון טיהור שפכים.*** |
| *ביטול/שינוי הפוליסה :* |
| ***שינוי לרעת מבקש האישור או ביטול של פוליסת ביטוח, לא ייכנס לתוקף אלא*** *30 (שלושים) יום* ***לאחר משלוח הודעה למבקש האישור בדבר השינוי או הביטול.*** |
| ***חתימת האישור*** |
| ***המבטח:*** |

**נספח ב' (1) (ג') - הצהרה על מתן פטור מאחריות**

תאריך \_\_\_\_\_\_\_\_\_\_

| 1. לכבוד 2. **פלגי שרון בע"מ** 3. רח' התע"ש 11 4. כפר סבא (להלן: "**החברה**") | 1. לכבוד 2. **מיה הוד השרון בע"מ** 3. רח' הנגר 8 4. הוד השרון (להלן: "**החברה**") |
| --- | --- |

א.ג.נ.,

**הצהרה על מתן פטור מאחריות לנזקים [ מכרז/חוזה \_\_\_\_/\_\_\_\_]**

| שם הקבלן: | | | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.** |
| --- | --- | --- | --- |
| כתובת: | | | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| תיאור העבודות: | | | **אספקה והתקנת דיזל גנרטור לגיבוי הפסקת חשמל – מט"ש כפר סבא הוד השרון** (להלן: "ה**עבודות**"). |
| הננו **\_\_\_\_\_\_\_\_\_\_\_\_\_\_\_\_\_\_\_\_** ח.פ. \_\_\_\_\_\_\_\_\_\_\_\_\_\_\_מרחוב \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_ מיקוד \_\_\_\_\_\_\_\_\_\_\_\_\_, מצהיר בזאת : | | | |
| א. | הננו משתמשים בביצוען של העבודות שבנדון ברכוש ו/או בציוד הנדסי לרבות ציוד הרמה ו/או חפירה ו/או טכני ו/או חשמלי ו/או אלקטרוני אשר בבעלותנו ו/או בשימושנו לצורך ביצוען של העבודות שבנדון. | | |
| ב. | על אף האמור בהצהרה זאת, הננו מתחייבים כדלקמן: | | |
|  | 1. | הננו פוטרים את **החברה, מנהליה ועובדיה** מכל חבות בגין אובדן או נזק לציוד האמור לעיל אשר מובא לאתר העבודה על ידנו ו/או מי מטעמנו ו/או עבורנו לשם פעילותנו בקשר עם העבודות, כל זאת למעט כלפי מי שגרם לנזק בזדון. | |
|  | 2. | הננו פוטרים את **החברה, מנהליה ועובדיה** מכל אחריות לגבי נזקי פריצה ו/או גניבה של הציוד האמור לעיל ומוותרים על זכותנו לשיבוב (תחלוף) כלפי **החברה, מנהליה ועובדיה** במקרה שכזה כל זאת למעט כלפי מי שגרם לנזק בזדון ולמעט כנגד חברות שמירה. | |
|  | 3. | הננו פוטרים את **החברה מנהליה ו/או עובדיה ו/או מנהל ו/או מפקח העבודות מטעמם** מכל חבות בגין נזק לגוף ולרכוש שלנו ו/או מי מטעמנו ו/או קבלני משנה ו/או צד שלישי כלשהו עקב השימוש בציוד האמור לעיל אשר מובא לאתר על ידנו ו/או מי מטעמנו או עבורנו לשם פעילותנו באתר העבודות כל זאת למעט כלפי מי שגרם לנזק בזדון. | |
|  | 4. | היה ותעלה טענה ו/או דרישה ו/או תביעה מצדנו ו/או קבלני משנה המועסקים על ידנו, בניגוד לאמור לעיל, לרבות צד שלישי כלשהו, הננו מתחייבים לשפות את **החברה מנהליהן ו/או עובדיהן ו/או מנהל ו/או מפקח העבודות מטעמם** בכל תשלום ו/או הוצאה שמי מהם יישא בה לרבות הוצאות משפטיות. | |
|  | 5. | הננו מצהירים ומתחייבים בזה כי נערוך ונחזיק את הפוליסות לביטוח ציוד מכאני הנדסי ו/או ציוד הרמה ו/או חפירה ו/או הנפה ו/או כל כלי רכב אחר המשמש אותנו בביצוע העבודות, כאמור בנספח הביטוח נספח ב' (1) (א'), במשך כל תקופת ביצוע העבודות על פי החוזה שנחתם בינינו ביום \_\_\_\_\_\_\_\_\_\_ לביצוע העבודות שבנדון. | |
|  | 6. | הרינו מצהירים בזה כי נערוך ונחזיק פוליסות לביטוח אחריות מקצועית וחבות המוצר, כאמור באישור עריכת ביטוחי הקבלן (**נספח ב'** (1) (ב') לחוזה), במשך כל התקופה בה קיימת לנו אחריות על פי החוזה שנחתם בינינו ביום \_\_\_\_\_\_\_\_\_\_ לביצוע העבודות ועל פי כל דין. | |

ולראיה באנו על החתום

בכבוד רב

| (שם המצהיר) |  | (חתימת המצהיר) |  | (תאריך) |
| --- | --- | --- | --- | --- |

**נספח ב' (1) (ד)**  - **תנאים מיוחדים לעבודות בחום**

תאריך \_\_\_\_\_\_\_\_\_\_

| 1. לכבוד 2. **פלגי שרון בע"מ** 3. רח' התע"ש 11 4. כפר סבא (להלן: "**החברה**") | 1. לכבוד 2. **מיה הוד השרון בע"מ** 3. רח' הנגר 8 4. הוד השרון (להלן: "**החברה**") |
| --- | --- |

א.ג.נ.,

הנדון : **תנאים מיוחדים לביצוע עבודות בחום**

הננו מאשרים בזאת, כי ביצוע עבודות כמוגדר בחוזה על ידנו ו/או כל הפועל מטעמנו, מותנה בקיום הנוהל שלהלן:

1. המונח "עבודות בחום" פירושו: ביצוע עבודות כלשהן הכרוכות בריתוך, הלחמה קשה רכה, עבודות באמצעות מבער (כגון חיתוך, זיפות ואיטום), עבודות קידוח, השחזה, חיתוך דיסק, הבערת חומרים וכל עבודה הכרוכה בפליטת גיצים ו/או להבות.

2. ככל שנבצע "עבודות בחום", נמנה אחראי מטעמנו (להלן - "האחראי") שמתפקידו לוודא כי לא תבוצענה עבודות בחום, שלא בהתאם לנוהל זה.

3. בטרם תחילת ביצוע העבודות בחום, יסייר האחראי בשטח המיועד לביצוע העבודות ויוודא הרחקת חומרים דליקים מכל סוג, ברדיוס של 10 מטר לפחות ממקום ביצוע העבודות בחום, כאשר חפצים דליקים שלא ניתן להרחיקם יש לכסות במעטה בלתי דליק, כגון שמיכת אסבסט או מעטה ברזנט רטוב.

4. האחראי ימנה אדם אשר ישמש כצופה אש (להלן - "צופה אש"), המצויד באמצעי כיבוי מתאימים וישימים לסוג חומרים הבעירים שבסביבת מקום ביצוע העבודות בחום.

5. ליד מבצע העבודה יוצב "צופה אש" שמתפקידו להשגיח כל עת ביצועה, כי אש או ניצוצות אינם מתפתחים לכלל שריפה.

6. על "צופה אש" להמשיך ולהשגיח על סביבת העבודה, לפחות 30 דקות מתום ביצועה, תוך שהוא מוודא כי לא נותרו כל מקורות להתלקחות חוזרת.

מובהר, כי נוהל זה מהווה התניה מינימאלית וכל תנאי בטיחות נוספים להם הננו מחויב על פי כל דין ועל פי פוליסת ביטוח שערכנו כמוגדר בחוזה יוסיפו על האמור לעיל.

הננו מתחייבים לוודא וערבים לכך כי קבלנים ו/או קבלני משנה מטעמנו יקפידו על ביצוע נוהל זה.

ולראיה באנו על החתום

| (חתימת המצהיר) |  | (שם החותם) |  | (תפקיד החותם) |
| --- | --- | --- | --- | --- |

**נספח ב'2**

**נספח בטיחות**

**הגדרות:**

* + **אחראי צוות/ מנהל עבודה**.

עובד האחראי מטעם הקבלן באתר העבודה ועבר הסמכה והדרכה בנושא בטיחות בבניה.

* + **מפגעים מסוכנים- ליקויים הדורשים טיפול וסילוק מיידי מאתר העבודה.**
  + **מפגעים חמורים.**

מפגעים שנדרש לסלקם מאתר העבודה במהלך 24 השעות מרגע מסירת ההודעה לקבלן.

* + **הצבת שילוט**

השילוט יכלול רישום בשפה העברית וסימון ויזואלי.

* + **צ.מ.ה.**

ציוד מכני הנדסי יהיה מאובזר ע"י כל הציוד והאביזרים הנדרשים כגון:- פנסים,תסקיר בטיחות, מראות, זמזמי נסיעה לאחור, מהבהבים וכו'

* + **מפקח**

נציג שהוסמך עי הרשות ללוות ולפקח על העבודה.

* + **דרישות החוק.**

בדרישות החוק נכללים : פקודת הבטיחות בעבודה, תקנות הבניה, חוק אירגון ופיקוח בעבודה, תקנים, ותקנות, חוק התכנון והבניה,ופקודת הבטיחות בעבודה "בניה הנדסית" , דרישות בטיחות של יצרני ציוד מכונות, תקנות משרד התחבורה וכו'.

* + **ציוד מגן אישי**

ציוד המיועד להגנה על העובדים ומתאים לדרישות התקנות, התקנים והוראות יצרן.

1. הקבלן מצהיר בזה שמוכרת לו פקודת הבטיחות בעבודה (נוסח חדש) תש"ל 1970 – התקנות והצווים שנתנו על פיה, וכן מוכרים לו חוקי המדינה העוסקים בבטיחות בעבודה, תקנות וצווי הבטיחות בעבודה, חוקי עזר של הרשויות המקומיות הנוגעים לעבודתו, אמצעי הזהירות המקובלים במקצוע, תנאי העבודה המפורטים ברישיונות עבודתו ובהיתרי העבודה והוראות הבטיחות הנוספות שמופיעות בהמשך הנספח (להלן ביחד "הוראות הבטיחות").
2. הקבלן מצהיר בזה כי הוא מכיר את הוראות הבטיחות הספציפיות המתייחסות לאתר/ים שבו/הם תבוצע העבודה, אם ישנן הוראות בטיחות כאלה, וכי הוא למד את הנושא לפני שהגיש את הצעתו, וכן כי יש ביכולתו לקיים הוראות בטיחות אלו.
3. הקבלן ידאג לכך שעובדיו, סוכניו, קבלני משנה שלו וכל אדם אחר שיבוא בשמו או מטעמו, יתודרכו ויכירו

את הוראות הבטיחות הסיכונים הקיימים במקום העבודה, ישמעו להן וינהגו על פיהן.

1. **א.** הקבלן ימנה מנהל עבודה או אחראי צוות מטעמו (להלן "האחראי") אשר ימצא באתר העבודה בהעדרו ימלא את מקומו. שמו של האחראי ירשם ביומן העבודה. אם לא ינוהל יומן עבודה, יודיע הקבלן על מינוי מנהל אחראי, למפקח על העבודה מטעם החברה בהעדר הקבלן יחולו כל חובותיו עפ"י נספח זה אוטומטית על האחראי.

ב. הקבלן והאחראי יהיו אחראים בלעדית כלפי עובדי הקבלן, כלפי החברה וכלפי צד ג' על מילוי הוראות הבטיחות.

**ציוד וכלים**

1. הקבלן יהיה אחראי לכך שכל הציוד, המכונות, הכלים (ובכלל זה מנופים, כלי הרמה, קולטי אויר וכיוצ"ב) שהוא ועובדיו ישתמשו בהם בזמן העבודה יהיו במצב תקין מצויידים בכל אמצעי המגן ותואמים את הוראות הבטיחות.
2. הקבלן, עובדיו או מי מטעמו לא ייסעו על כלים מתנייעים, פרט למפעיל הכלי וזאת בתנאי שיהיו למפעיל ההסמכות הדרושות ושהסמכות אלו יהיו בתוקף.
3. הקבלן יהיה אחראי לכך שהציוד, המכונות והכלים יופעלו על ידי עובדים המיומנים בהפעלתם, בעלי רישיונות והיתרים תקפים כנדרש עפ"י הוראות הבטיחות.
4. הקבלן ידאג לספק לעובדיו את כל הציוד הבטיחותי (כגון: נעלי בטיחות, קסדות מגן, אפודים, משקפי מגן וכו') הדרוש עפ"י הוראות הבטיחות ובהתאם לסוג העבודה שהם מבצעים.
5. ציוד מגן אישי ואמצעי מגן טכניים למכונות פגום או בלוי יוחלף מיידית ע"י הקבלן.
6. הקבלן ידאג לספק למקום העבודה ציוד לעזרה ראשונה וכן ידאג לקיומו של ציוד כזה במצב תקין כל זמן שמתבצעת שם עבודה. כמו כן, ידאג הקבלן לכך שיהיו תנאים נאותים המאפשרים להגיש שרות של עזרה ראשונה במקרה של תאונה.

**מהלך העבודה**

1. הקבלן יהיה אחראי ויעשה את כל הדרוש לשם הגנה על הרכוש של החברה ו/או עיריית כפר סבא וכדי למנוע פגיעה בו.
2. הקבלן יגדר את אתר העבודה ויתקין מעקות בהתאם לדרישות החוק ויסמנן בשלטים ברורים ומתאימים, והכל בהתאם להוראות הבטיחות ונספח זה.
3. הקבלן מתחייב כי הוא או מי מטעמו לא יבעירו אש גלויה ולא יעסקו בעבודה שעלולה לגרום לשריפה, כגון ריתוך או חתוך בחום, אלא אם קיבלו אישור בכתב לכך מנציג מוסמך של החברה ו/או עיריית כפר סבא לביצוע העבודה לאחר בדיקה ונקיטת כל אמצעי הזהירות למניעת התפשטות אש.
4. במקרה וניתן לקבלן אישור כאמור, יצטייד הקבלן לפני התחלת העבודה בכלי כיבוי אש מתאימים, מטף כיבוי מצמוד וגלגלון מים פרוס לפי התנאים המפורטים בהוראות הבטיחות. הקבלן לא ישתמש במתקן או בציוד לכיבוי אש לצרכים אחרים.
5. הקבלן מתחייב כי הוא או מי מטעמו לא יחברו לרשת החשמל ציוד חשמלי כלשהו, אלא לנקודות חיבור שאושרו על ידי נציג מוסמך של החברה ו/או עיריית כפר סבא. וכן לא ישתמשו בציוד שאינו תקין או ציוד האסור או שאינו בתקן הנדרש עפ"י הוראות הבטיחות.
6. עבודות לתיקון מער' חשמל יבוצעו ע"י חשמלאים מורשים ומוסמכים עפ"י חוק החשמל.
7. הקבלן מתחייב בזאת כי צוות עובדיו, או כל מי הבא מטעמו ישמרו על הסדר והניקיון באתר העבודה, יסלקו את הפסולת והגרוטאות במהלך העבודה ובסיומה, למקום מותר ומאושר ע"י הרשויות ועפ"י הוראות החוק והתקנות הקיימות בנדון, לא ישתמשו באריזות חומרים השייכים לעיריית כפר סבא, לא יחנו רכב שלא במגרשי החנייה המיועדים לכך, יפרקו רכב רק במקום שאושר ע"י נציג של החברה ו/או עיריית כפר סבא ובתנאי שהרכב הפורק יחנה בחניון הרכב לאחר סיום פריקתו.
8. הקבלן ,עובדיו או מי מטעמו לא יעשנו במקומות האסורים לכך עפ"י הוראות חוק כלשהן.
9. הקבלן לא יחסום את דרכי הגישה לאתר העבודה, אלא אם כן קיבל לכך היתר בכתב מנציג מוסמך של עיריית כפר סבא. בכל מקרה יבטיח הקבלן דרכי גישה מתאימות לרכב בטחון ולנקודת הציוד לכיבוי אש.
10. בעת סיור של מפקח עבודה או נציג אחר של הרשות באתר העבודה וברגע שהתגלו מפגעים מהסוג "מסוכנים" או "חמורים" על הקבלן לסלק את המפגעים בהתאם ללו"ז שנקבע המפגע יחשב כמסולק רק לאחר אישור המפקח או נציג אחר מטעם הרשות שאיתר דיווח ודרש לסלק את המפגע. האישור לסילוק המפגע ינתן בכתב.
11. במקרה של תאונת עבודה ינקוט הקבלן או נציגו את הצעדים עפ"י הוראות הבטיחות, עפ"י החוק ועל הנסיבות, ובכלל זה:
12. יגיש עזרה ראשונה לנפגע ויגרום להעברתו לבית חולים אם יש צורך בכך.
13. יודיע ללא דיחוי לנציג מוסמך של החברה, למשרד העבודה ולגורמים אחרים בהתאם לאמור בהוראות הבטיחות.
14. במקרה של תאונה קטלנית המחייבת דיווח למשטרה, יודיע מידיית למשטרה, ישאיר את המכונות והכלים במקומם עד בוא המשטרה וינהג עפ"י הוראותיה והנחיותיה.
15. נציג של החברה ו/או המפקח מטעמה, יהיה רשאי להוסיף ביומן העבודה של הקבלן הערות הסתייגות בנושא בטיחות ולתבוע שיפורים של אמצעי הבטיחות ונקיטת צעדים מתאימים מצד הקבלן. במקרה כזה מתחייב הקבלן לפעול ללא דיחוי לתיקון הליקויים.
16. נציג של החברה ו/או המפקח מטעמה יהיה רשאי להפסיק את עבודתו של הקבלן אם שוכנע שתנאי הבטיחות, או כי הציוד, המכונות, הכלים או האביזרים שהקבלן שמשתמש בהם אינן תקינים או כי ישנה אי עמידה כלשהי בהוראות הבטיחות, או במקרה שהקבלן, או מי מטעמו, יעבדו עפ"י שיטות המסכנות חיי אדם או שלמות רכוש החברה ו/או עיריית כפר סבא או של צד שלישי כלשהו.
17. במקרה כזה מתחייב הקבלן לפעול ללא דיחוי לתיקון המצב ללא תמורה נוספת. הפסקת עבודה כאמור לא תזכה את הקבלן בקבלת פיצוי כלשהו, והקבלן מתחייב לפצות את החברה בגין כל נזק שיגרם לה כתוצאה מהחריגה מהוראות הבטיחות או מהעיכוב בעבודה.
18. נציג של החברה ו/או המפקח מטעמה יהיה רשאי להפסיק את עבודתו של כל אדם מצוות העובדים של הקבלן שלא יפעל לפי הוראות הבטיחות או לפי הוראות נספח זה, או ההסדר המקובל בעיריית כפר סבא.
19. על הקבלן חל איסור להשאיר תעלות, בורות, פתחים, שוחות וכו' ללא גידור יציב ומשולט בשילוט ברור בכל תנאי מזג האוויר ובכל שעות היממה.
20. לפני תחילת ביצוע הפעולות הרשמות להלן, חייב הקבלן או מנהל העבודה שלו לקבל הרשאה מטעם נציג של החברה ו/או המפקח מטעמה
21. כניסה למתקני עיריית כפר סבא ו/או מפעל המים במידת הצורך.
22. הדלקת אש וריתוכים: עבודה בחום בריתוך או חתוך באמצעות חום או כל שימוש באש גלויה.
23. חפירת בורות ותעלות.
24. פתיחת מעקות, רצפות, מדרגות וגגות.
25. סגירת קווי מים.
26. עבודות הרמה ועבודות בגובה.
27. עבודות הריסה.
28. פרוק צנרת.
29. עבודה במקום מוקף (סגור) שאדם עלול להילכד בו באווירה מסוכנת(נפיצה).
30. הפעלת ציוד צ.מ.ה תחייב את הקבלן להציג אישורים מתאימים על תקינות הכלים עפ"י המופיע בהגדרות

**שונות**

1. הקבלן ידאג לאמצעי שמירה ואבטחה למניעת כניסה לאתר העבודה בשעות הפעילות ובסיומן בהתאם לדרישות נציג הרשות המוסמך לכך .
2. הקבלן, אחראי הצוות, אחראים לכך שתוכן הוראות נוהל זה יובאו לידיעת העובדים, כל אחד בתחומו כמפורט בנוהל.
3. דרישות הגנת הסביבה מקבלן
4. חברת "פלגי השרון "מוסמכת ופועלת על פי תקן ISO14001 ולכן מתחייב הקבלן לפעול על פי כללי הגנת הסביבה המפורטים להלן בהתאם:
5. קיום ומימוש דרישות הנחיות /פקודות ותקנונים של המשרד להגנת הסביבה בהתאם לאופי המקום.
6. והפעילויות שאמורות להתבצע.
7. חל איסור לזיהום: קרקע, מקורות מים, אוויר (על פי כללי המשרד להגנת הסביבה).
8. אין לשפוך חומרים כימיים לביוב אלה למקומות המיועדים להם (מכלי אגירה).
9. כל החומרים הכימיים /המסוכנים יפונו על ידי הקבלן ולא יושארו בשטחי החברה.
10. להקפיד על שימוש באמצעי הגנה בעת פעולות עם חומרים מסוכנים.
11. הציוד שברשותך תקין, בדוק בהתאם לנדרש בחוק.
12. לחסוך באנרגיה ככל שניתן (חשמל, מים).
13. על כל אירוע חריג (בנושא סביבה) יש לדווח לממונה הסביבה של "פלגי השרון ".
14. חובה לאסוף ולפנות ניילונים ,בקבוקי פלסטיק/זכוכית, סוללות, פחיות עם שאריות חומרים (צבע, מדלל, חומרים כימיים וכו').
15. הערה: לא יזרקו חומרים אלה לתוך המכלים/המכולות של החברה.
16. לא יבוצע ניקיון מיכלים או שאריות אחרות בשטח המפעל.
17. הקבלן מתחייב להשתמש (ככל שניתן) בחומרים הידידותיים לסביבה ובהתאם להגדרות של החומרים ( MSDS של החומרים(.
18. כל עובד של הקבלן יתודרך בנושא הסביבה ע"י הקבלן הראשי בפרויקט.
19. הקבלן מצהיר שבידיו אישורים תקפים הנדרשים לביצוע עבודותיו מטעם המשרד להגנת הסביבה , במידה ונדרש. הקבלן מתחייב להעבירם.

**נספח ג'**

**מסמך הוראות למשתתפים לרבות נספחיו**

**נספח ד'**

**תשובות לשאלות הבהרה, ככל שנמסרו**

**נספח ה'**

**נספחי שינויים למכרז, ככל שנמסרו**

**דף חתימות**

**בשם פלגי שרון:**  **הקבלן ע"י מורשי החתימה מטעמו:**

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

**שם מלא חתימה וחותמת**

**בשם מיה (תשתיות המים של הוד השרון) בע"מ:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

**שם מלא חתימה וחותמת**

**אימות חתימת הקבלן**

אני הח"מ \_\_\_\_\_\_\_\_\_\_\_\_\_ עו"ד/רו"ח הקבלן \_\_\_\_\_\_\_\_\_\_\_\_\_\_\_\_\_\_ מאשר בזאת כי חתימות ה"ה \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_, המופיעות מעלה, שניהם מנהל/ים בתאגיד בצרוף חותמת התאגיד מחייבים את התאגיד, לכל דבר ועניין.

\_\_\_\_\_\_\_\_\_\_\_\_\_\_\_\_\_

**עו"ד/רו"ח**